

Οις)ΐυ!Γ^?ΐ9ηθ(ί 6γ 
νΑΚνΑΚΑ ΖΑΟΗ/' 
ϋβΐθ: 2018.12.2 
ΕΕΤ 

Ρθ35θπ: δίβΠθο ΡϋΡ 
(θΓη&θϋΰθύ) ■ 
ίοθ3ίίοη: Α0τβ|5, ΕΙΙίπϊΚο 
Τ νρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


68347 


27 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5825 


ΑΠΟΦΑΣΕΙΣ 

Αριθμ. 5796 _ 

Έγκριση του Κανονισμού Σπουδών του Διατμη- 
ματικού Προγράμματος Μεταπτυχιακών Σπου¬ 
δών στη «Δημόσια Διοίκηση» των Τμημάτων 
Διοίκησης Επιχειρήσεων και Διοίκησης Συστη¬ 
μάτων Εφοδιασμού του Τ.Ε.Ι. Κεντρικής Μακε¬ 
δονίας. 

Η ΣΥΓΚΛΗΤΟΣ ΤΟΥ 

ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 

ΚΕΝΤΡΙΚΗΣ ΜΑΚΕΔΟΝΙΑΣ 

(Αριθμ. απόφασης 452/42/12.11.2018) 

Έχοντας υπόψη: 

Ι.Τις διατάξεις του άρθ. 4 του ν.1404/1983 «Δομή και 
λειτουργία των ΤΕΙ» (ΦΕΚ 173/τ.Α'/1983). 

2. Τιςδιατάξειςτου αριθμ. 102/5.6.2013 π.δ. (ΦΕΚ 136/ 
τ.Α'/2013) «Μετονομασία του Τ.Ε.Ι. Σερρών σε Τ.Ε.Ι. Κεντρι¬ 
κής Μακεδονίας - Συγχώνευση - Κατάργηση Τμημάτων 
- Συγκρότηση Σχολών του Τ.Ε.Ι. Κεντρικής Μακεδονίας», 
όπως τροποποιήθηκε και συμπληρώθηκε με το αριθμ. 
127/2013 π.δ. (ΦΕΚ 190/τ.Α72013)» και το άρθρο 13 
του ν. 4523/2018 (ΦΕΚ 38/τ.Α’/2018). 

3. Τις διατάξεις των άρθρων 2,3 και 4 του ν.3861/2010 
(ΦΕΚ 112/τ.Α72010) «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο "Πρόγραμμα Διαύγεια" και άλλες διατάξεις», 
όπως τροποποιήθηκαν και ισχύουν. 

4. Τις διατάξεις του ν.4485/2017 (ΦΕΚ 114/τ.Α72017) 
«Οργάνωση και λειτουργία της Ανώτατης Εκπαίδευσης, 
ρυθμίσεις για την έρευνα και άλλες διατάξεις» και ειδι¬ 
κότερα του άρθ. 13 «Σύγκλητος», του άρθ.32 «Ίδρυση 
Π.Μ.Σ.», του άρθ. 45 παρ.1 «Εξουσιοδοτικές διατάξεις» και 
του άρθ.85 «Τελικές και μεταβατικές διατάξεις Κεφ.ΣΤ'». 

5. Την αριθμ. 209650/Ζ1/30-11-2017 (ΦΕΚ ΥΟΔΔ 642/ 

4- 12-2017) υπουργική απόφαση με την οποία διαπιστώ¬ 
θηκε η εκλογή του Δημητρίου Χασάπη ως Πρύτανη του 
Ιδρύματος και των Δαυίδ Κωνσταντίνου, Θεοδωρίδου 
Σωτηρίου Μυροφόρα Ευαγγελίας, Στρουθόπουλου Χα¬ 
ράλαμπου και Μωϋσιάδη Αναστάσιου ως Αντιπρυτάνεων 
του Ιδρύματος, με θητεία από 1 -12-2017 έως 30-11 -2021. 

6. Την αριθμ. 3412/27.7.2018 (της αριθμ. 272/26/ 

5- 7-2018 απόφασης Συγκλήτου, ΦΕΚ Β74063/17-9-2018, 


ΑΔΑ: 69Ζ3469143-0Φ9 απόφαση του Προέδρου της 
Συγκλήτου του ΤΕΙ Κεντρικής Μακεδονίας με θέμα: 
«Έγκριση ίδρυσης του Διατμηματικού Προγράμματος 
Μεταπτυχιακών Σπουδών με τίτλο "Δημόσια Διοίκηση", 
των Τμημάτων Διοίκησης Επιχειρήσεων και Διοίκησης 
Συστημάτων Εφοδιασμού του Τ.Ε.Ι. Κεντρικής Μακεδο¬ 
νίας από το ακαδημαϊκό έτος 2018-2019». 

7. Το αριθμ. 2/12-10-2018 πρακτικό της Ειδικής Δια- 
τμηματικής Επιτροπής ΠΜΣ «Δημόσια Διοίκηση», περί 
έγκρισης Κανονισμού Σπουδών του Διατμηματικού 
Προγράμματος Μεταπτυχιακών Σπουδών στη «Δημόσια 
Διοίκηση», των Τμημάτων Διοίκησης Επιχειρήσεων και 
Διοίκησης Συστημάτων Εφοδιασμού τουΤ.Ε.Ι. Κεντρικής 
Μακεδονίας. 

8. Την αριθμ. 438/41/15.11.2018 (2ο θέμα) προηγούμε¬ 
νη απόφαση της Συγκλήτου, με θέμα: Διαδικασία έγκρι¬ 
σης Κανονισμών ΠΜΣ 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

εγκρίνουμε τον Κανονισμό Σπουδών του Διατμηματι- 
κου Προγράμματος Μεταπτυχιακών Σπουδών στη «Δη¬ 
μόσια Διοίκηση» τωνΤμημάτων Διοίκησης Επιχειρήσεων 
και Διοίκησης Συστημάτων Εφοδιασμού του Τ.Ε.Ι. Κε¬ 
ντρικής Μακεδονίας, σύμφωνα μετά παρακάτω άρθρα: 

Άρθρο Ιο: 

ΓΕΝΙΚΑ 

Ι.Το Πρόγραμμα Μεταπτυχιακών Σπουδών (Π.Μ.Σ.) 
του Τμήματος Διοίκησης Επιχειρήσεων με τίτλο «Δημό¬ 
σια Διοίκηση» ξεκίνησε τη λειτουργία του το ακαδημαϊκό 
έτος 2015-2016 σύμφωνα με τις διατάξεις των υπ' υπ' 
αριθμό 84656, 111934 π.έ. Ε5 υπουργικής απόφασης 
(ΦΕΚ 876/20-03-2012) και τις διατάξεις του ν. 3685/2008 
(Α' 148) περί θεσμικού πλαισίου για τις μεταπτυχιακές 
σπουδές. Η υποβολή του αιτήματος έγκρισηςτου Π.Μ.Σ. 
συνοδεύθηκε με αντίγραφο της έκθεσης εσωτερικής 
αξιολόγησης, που υποβλήθηκε με το υπ' αριθμό 873/ 
18-12-2008 έγγραφο του Τμήματος Διοίκησης Επιχει¬ 
ρήσεων προς την Αρχή Διασφάλισης Ποιότητας (Α.ΔΙ.Π) 
Ανώτατης Εκπαίδευσης, σύμφωνα με τις διατάξεις του 
ν. 3374/2005. 

2. Από το ακαδημαϊκό έτος 2018-2019 το Πρόγραμμα 
Μεταπτυχιακών Σπουδών θα λειτουργεί ως Διατμημα- 
τικό Πρόγραμμα Μεταπτυχιακών Σπουδών (ΔΠΜΣ) με 

συνεργαζόμενα Τμήματα το Τμήμα Διοίκησης Επιχει¬ 
ρήσεων και το Τμήμα Διοίκησης Συστημάτων Εφοδια¬ 
σμού του Τ.Ε.Ι. Κεντρικής Μακεδονίας σύμφωνα με την 
υπ’ αριθμό 3412/17.09.2018 απόφαση επανίδρυσης 
(τ.Β' 4063/17.09.2018) απόφαση επανίδρυσης και τις 
διατάξεις του νέου ν. 4485/2017 (ΦΕΚ 114, τ.Α') για την 
«Οργάνωση και λειτουργία της Ανώτατης Εκπαίδευσης, 
ρυθμίσεις για την έρευνα και άλλες διατάξεις». 

3. Το ΔΠΜΣ στη «Δημόσια Διοίκηση» θαπροσφέρεται 
σε δύο (2) τμήματα, ένα στην πόλη των Σερρών και ένα 
στην πόλη της Κατερίνης. 

4. Το Δ.Π.Μ.Σ. θα λειτουργήσει μέχρι και το ακαδημαϊκό 
έτος 2024-2025, οπότε και θα αξιολογηθεί η δυνατότητα 
συνέχισης της λειτουργίας του σύμφωνα με τη επιφύλα¬ 
ξη του άρθρου 80 παρ. 11 περ α του ν.4009/2011 (Α' 195) 
όπως τροποποιήθηκε με τις διατάξεις του άρθρου 47 
περ. γ του ν. 4025/2011 (Α' 228). Το κείμενο που ακολου¬ 
θεί περιέχει τον οδηγό υλοποίησης του Προγράμματος 
Μεταπτυχιακών Σπουδών (Π.Μ.Σ.), όπως διαμορφώθηκε 
και εγκρίθηκε από τη Γενική Συνέλευση του Τμήματος 
Διοίκησης Επιχειρήσεων, στην υπ' αριθμό 8/18-11 -2015 
συνεδρίασή της. 

Άρθρο 2ο: 

ΑΝΤΙΚΕΙΜΕΝΟ ΚΑΙ ΣΚΟΠΟΣΤΟΥ ΠΡΟΓΡΑΜΜΑΤΟΣ 

1. Αντικείμενο του Δ.Π.Μ.Σ. είναι η παραγωγή και η 
μετάδοση γνώσεων, τεχνογνωσίας, μεθοδολογιών, λει¬ 
τουργικών εργαλείων και ερευνητικών αποτελεσμάτων 
στον επιστημονικό χώρο της Δημόσιας Διοίκησης και 
της Διοίκησης και Οργάνωσης μονάδων του ευρύτερου 
δημόσιου τομέα. 

2. Σκοποί του προγράμματος είναι: 

α) Η προαγωγή της γνώσης και η ανάπτυξη της έρευ¬ 
νας σε συναφείς επιστημονικές περιοχές στον τομέα της 
δημόσιας διοίκησης και ιδίως στο αντικείμενο της οργά¬ 
νωσης και διοίκησης του Δημόσιου Τομέα. 

β) Η προετοιμασία εξειδικευμένων στελεχών και λει¬ 
τουργών που ανταποκρίνονται αποτελεσματικά στα 
διοικητικά τους καθήκοντα και ικανών να συμβάλουν 
στη βελτίωση της αποτελεσματικότητας και αποδοτικό- 
τητας Δημόσιων Υπηρεσιών και οργανισμών. 

γ) Η προετοιμασία εξειδικευμένων στελεχών και λει¬ 
τουργών μετις απαραίτητες γνώσεις, ικανότητες και αξίες, 
ώστε να συμβάλλουν αποτελεσματικά στην ανάπτυξη 
της διοίκησης και οργάνωσης μονάδων του ευρύτερου 
δημόσιου τομέα προωθώντας και υποστηρίζοντας την 
αναβάθμιση της ποιότητας των παρεχόμενων υπηρεσιών 
και της συνολικής λειτουργίας του Δημόσιου Τομέα. 

3. Η φιλοσοφία του Δ.Π.Μ.Σ. είναι να εξασφαλίσει για 
τους μεταπτυχιακούς φοιτητές σταθερά θεμέλια, γνώ¬ 
σεις, μεθόδους και βασικές αρχές που θα τους κατα¬ 
στήσουν ικανούς για συνεχή εκμάθηση και προσωπική 
βελτίωση σε ένα συνεχώς μεταβαλλόμενο εργασιακό 
περιβάλλον. 

Άρθρο 3ο: 

ΜΕΤΑΠΤΥΧΙΑΚΟΙ ΤΙΤΛΟΙ ΠΟΥ ΑΠΟΝΕΜΟΝΤΑΙ 

Ι.Το Δ.Π.Μ.Σ. απονέμει Μεταπτυχιακό Δίπλωμα Ειδί¬ 
κευσης (Μ.Δ.Ε.) στη Δημόσια Διοίκηση. 


2. Οι προϋποθέσεις για την απονομή του παραπάνω 
Μεταπτυχιακού Τίτλων Ειδίκευσης με τις οργανωτικές 
λεπτομέρειες, που αφορούν τη χρονική διάρκεια των 
σπουδών, το περιεχόμενο του Π.Μ.Σ., τη λειτουργία του 
Π.Μ.Σ., τις εξετάσεις και τη βαθμολογία των φοιτητών, 
περιγράφονται αναλυτικά στα άρθρα 8 έως 11 του πα¬ 
ρόντος. 

Άρθρο 4ο: 

ΔΙΟΙΚΗΣΗ ΚΑΙ ΟΡΓΑΝΩΤΙΚΗ ΔΟΜΗ 

ΤΟΥ ΠΡΟΓΡΑΜΜΑΤΟΣ. 

1 .Το Δ.Π.Μ.Σ. λειτουργεί με τα διοικητικά όργανα, που 
προβλέπει ο ν. 4485/2017. Τη συνολική ευθύνη της εύ¬ 
ρυθμης λειτουργίας του προγράμματος την έχει η Ειδική 
Διατμηματική Επιτροπή (Ε.Δ.Ε.), η οποία συγκροτείται 
από μέλη Δ.Ε.Π. των συνεργαζόμενων Τμημάτων (του 
Τμήματος Διοίκησης Επιχειρήσεων και του Τμήματος 
Διοίκησης Συστημάτων Εφοδιασμού) που εκλέγονται 
από τη Συνέλευση κάθε Τμήματος, κατ' αναλογία του 
αριθμού των διδασκόντων τους στο Π.Μ.Σ. για διετή 
θητεία, καθώς και δύο εκπροσώπους των φοιτητών του 
μεταπτυχιακού προγράμματος, που εκλέγονται από τους 
φοιτητέςτου μεταπτυχιακού προγράμματος, για ετήσια 
θητεία. 

2. Η Ειδική Διατμηματική Επιτροπή (Ε.Δ.Ε) είναι επτα- 
μελής και αποτελείται από τέσσερα μέλη ΔΕΠ του Τμή¬ 
ματος Διοίκησης Επιχειρήσεων και τρία μέλη ΔΕΠ του 
Τμήματος Διοίκησης Συστημάτων Εφοδιασμού που 
εκλέγονται από τη Συνέλευση κάθε Τμήματος. 

3. Η Συντονιστική Επιτροπή (Σ.Ε.) είναι πενταμελής 
και απαρτίζεται από τρία μέλη Δ.Ε.Π. του Τμήματος 
Διοίκησης Επιχειρήσεων και δύο μέλη Δ.Ε.Π. του Τμή¬ 
ματος Διοίκησης Συστημάτων Εφοδιασμού, τα οποία 
έχουν αναλάβει μεταπτυχιακό έργο και ορίζονται από 
την Ε.Δ.Ε. για διετή θητεία. Η θητεία του Προέδρου της 
Σ.Ε. μπορεί να ανανεωθεί μία φορά. 

4. Ο Πρόεδρος της Ε.Δ.Ε. και ο Διευθυντής του Προ¬ 
γράμματος, προέρχονται από το Τμήμα Διοίκησης Επι¬ 
χειρήσεων που έχει τη διοικητική στήριξη του προγράμ¬ 
ματος. 

5. Η Συντονιστική Επιτροπή (Σ.Ε.) είναι αρμόδια για την 
παρακολούθηση και τον συντονισμό της καθημερινής 
λειτουργίας του Προγράμματος. 

6. Ο Διευθυντής του Δ.Π.Μ.Σ. είναι μέλος της Σ.Ε. και 
ορίζεται μαζί με τον Αναπληρωτή του, με απόφαση της 
Ε.Δ.Ε για διετή θητεία. Προεδρεύει της Σ.Ε., είναι μέλος 
Δ.Ε.Π. πρώτης βαθμίδας ή της βαθμίδαςτου αναπληρω¬ 
τή, είναι του ιδίου ή συναφούς γνωστικού αντικειμένου 
με το γνωστικό αντικείμενο του Π.Μ.Σ. και ασκεί τα κα¬ 
θήκοντα που ορίζονται στις διατάξεις του ν. 4485/2017 
για τις μεταπτυχιακές σπουδές. Ο Διευθυντής του Π.Μ.Σ. 
εισηγείται στα αρμόδια όργανα του Ιδρύματος για κάθε 
θέμα που αφορά στην αποτελεσματική λειτουργία του 
προγράμματος. 

7.0 Διευθυντής δεν μπορεί να έχει περισσότερες από 
δύο (2) συνεχόμενες θητείες και δεν δικαιούται επιπλέον 
αμοιβή για το διοικητικό του έργο ως Διευθυντή. Κατά τη 
λήξη της θητείας της Σ.Ε., με ευθύνη του απερχόμενου 
Διευθυντή, συντάσσεται αναλυτικός απολογισμός του 

ερευνητικού και εκπαιδευτικού έργου του Π.Μ.Σ., κα¬ 
θώς και των λοιπών δραστηριοτήτων του, με στόχο την 
αναβάθμιση των σπουδών, την καλύτερη αξιοποίηση 
του ανθρώπινου δυναμικού, τη βελτιστοποίηση των υφι¬ 
στάμενων υποδομών και την κοινωνικά επωφελή χρήση 
των διαθέσιμων πόρων του Π.Μ.Σ. Ο απολογισμός κα¬ 
τατίθεται στο οικείο Τμήμα, στο οποίο ανήκει το Π.Μ.Σ. 

8. Ο/Η Διευθυντής/ρια του Π.Μ.Σ., ως Επιστημονικός 
Υπεύθυνος/η του αντίστοιχου έργου, εκδίδει και υπο¬ 
γράφει τις εντολές πληρωμής των σχετικών δαπανών και 
συνυπογράφει τις συμβάσεις ανάθεσης έργου, σύμφωνα 
με τον εγκεκριμένο προϋπολογισμό. Επιπλέον, ο/η Επι¬ 
στημονικά Υπεύθυνος/η ευθύνεται για την ορθή υλο¬ 
ποίηση και πιστοποίηση του φυσικού αντικειμένου του 
Π.Μ.Σ. και τη σκοπιμότητα των δαπανών που συνδέονται 
με την εκτέλεση του και παρακολουθεί το οικονομικό 
αντικείμενό του. 

9. Ο/Η Διευθυντής/ρια του Π.Μ.Σ. θα πρέπει να είναι 
διαθέσιμος/η για ενημέρωση, αν ζητηθεί, της Συνέλευ¬ 
σης για κάθε θέμα που αφορά στην αποτελεσματική λει¬ 
τουργία του. Ο/Η Διευθυντής/ρια του Π.Μ.Σ. εισηγείται 
στη Συνέλευση για τα θέματα της αρμοδιότητας της και 
μεριμνά για την εφαρμογή των αποφάσεών της. 

10. Για την καλύτερη οργάνωση και διεξαγωγή του 
Δ.Π.Μ.Σ., με απόφαση της Ε.Δ.Ε. μπορούν να συγκροτού¬ 
νται διάφορες επιτροπές όπως ενδεικτικά αναφέρονται 
παρακάτω: 

• Η Επιτροπή Επιλογής: Είναι αρμόδια για την αξιολό¬ 
γηση των φακέλων των υποψηφίων και για τη σύνταξη 
του πίνακα κατάταξης των υποψηφίων φοιτητών. 

• Η Συμβουλευτική Επιτροπή: Αποτελούμενη από μέλη 
Ε.Π. και άλλους διδάσκοντες του Π.Μ.Σ. είναι αρμόδια για 
την καθοδήγηση και επίβλεψη των υποψηφίων. 

• Η Επιτροπή Οικονομικής Διαχείρισης: Είναι αρμόδια 
για τη διαχείριση των εσόδων και δαπανών. 

• Η Επιτροπή Εσωτερικής Αξιολόγησης: Αξιολογεί τη 
λειτουργία του Π.Μ.Σ. και εισηγείται βελτιώσεις της λει¬ 
τουργίας του. 

11. Για τη γραμματειακή υποστήριξη του προγράμμα¬ 
τος λειτουργεί ιδιαίτερη Γραμματεία του Δ.Π.Μ.Σ., στα 
πλαίσια της Γραμματείας του Τμήματος, που επιλαμβάνε¬ 
ται των διαφόρων θεμάτων της λειτουργίας του μεταπτυ¬ 
χιακού προγράμματος. Την ευθύνη της λειτουργίας την 
έχει ο/η γραμματεύς του Τμήματος. Οι διοικητικοί υπάλ¬ 
ληλοι που υποστηρίζουν το Π.Μ.Σ. εκτός ωρών εργασίας 
τους στο Ίδρυμα, καθώς και αυτοί στους οποίους έχει 
ανατεθεί έργο σχετικά με τα Π.Μ.Σ., δύνανται να αμεί¬ 
βονται για τις υπερωριακές υπηρεσίες που παρέχουν. 

Άρθρο 5ο: 

ΑΡΙΘΜΟΣ ΕΙΣΑΚΤΕΩΝ 

1.0 Ανώτατος αριθμός των εισακτέων μεταπτυχιακών 
φοιτητών στο Δ.Π.Μ.Σ. ορίζεται σε 80. Η τελική επιλογή 
των εισακτέων μεταπτυχιακών φοιτητών γίνεται όπως 
περιγράφεται στη συνέχεια, με βάση τη σειρά κατάταξης 
τους σε πίνακα επιτυχόντων. Οι κάτοχοι υποτροφιών σε 
αντικείμενο σχετικό με αυτό του Δ.Π.Μ.Σ., εγγράφονται 
αυτόματα στο Δ.Π.Μ.Σ., χωρίς να ξεπεραστεί ο συνολικός 
αριθμός των εισακτέων. 


2. Ο μέγιστος αριθμός μεταπτυχιακών φοιτητών/ 
τριών ανά διδάσκοντα του Δ.Π.Μ.Σ. ανέρχεται σε 4. 
Ο μέγιστος αριθμός μεταπτυχιακών φοιτητών στα δύο 
Π.Μ.Σ. του Τμήματος και στο Διατμηματικο Π.Μ.Σ στο 
οποίο συμμετέχει το τμήμα σε σχέση με τον κατ' έτος 
αριθμό των εισακτέων προπτυχιακών φοιτητών/τριών 
του Τμήματος είναι 0,4 και σε σχέση με τον αριθμό των 
διδασκόντων του Τμήματος είναι 8 (άρθρο 45 παρ. 1β 
του ν. 4485/2017). 

Άρθρο 6ο: 

ΚΑΤΗΓΟΡΙΕΣ ΥΠΟΨΗΦΙΩΝ ΠΟΥ ΓΙΝΟΝΤΑΙ 

ΔΕΚΤΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Στο Δ.Π.Μ.Σ. γίνονται δεκτοί πτυχιούχοι Α.Ε.Ι. (Πα¬ 
νεπιστημίων και Τ.Ε.Ι.) της ημεδαπής ή ομοταγών ανα¬ 
γνωρισμένων ιδρυμάτων της αλλοδαπής, το πτυχίο των 
οποίων έχει αναγνωρισθεί από τον Διαπανεπιστημιακό 
Οργανισμό ΑναγνώρισηςΤίτλων Ακαδημαϊκών και Πλη¬ 
ροφόρησης (Δ.Ο.Α.Τ.Α.Π.). 

2. Υποψηφιότητα μπορούν να θέσουν και τελειόφοι¬ 
τοι φοιτητές, με την προϋπόθεση ότι θα έχουν πάρει το 
πτυχίο τους ή θα έχουν ολοκληρώσει τις σπουδές τους 
πριν από την έναρξη των μαθημάτων, έστω και αν τους 
απομένει η ορκωμοσία. Για τους υποψήφιους αυτής της 
περίπτωσης, η αξιολόγησης της αίτησής τους θα γίνει 
λαμβάνοντας υπόψη τον τρέχοντα μέσο όρο της ανα¬ 
λυτικής βαθμολογίας που θα υποβάλλουν. Ο υποψήφιος 
που αξιολογείται με αυτήν την διαδικασία δεν έχει δικαί¬ 
ωμα να ζητήσει επαναξιολόγηση της αίτησής του αφού 
καταθέσει την τελική αναλυτική βαθμολογία, εφόσον 
αυτό γίνει μετά την ολοκλήρωση της πρώτης φάσης της 
διαδικασίας αξιολόγησης των υποψηφίων. 

3. Σύμφωνα με το άρθρο 34 (παρ. 2) του ν. 4485/2017, 
απαραίτητη προϋπόθεση για τη συμμετοχή στη διαδι¬ 
κασία επιλογής είναι η κατοχή αναγνωρισμένου από το 
κράτος αποδεικτικού γνώσης της αγγλικής γλώσσας σε 
επίπεδο Β2 (Καλή Γνώση) του Ευρωπαϊκού Πλαισίου 
Γλωσσομάθειας. Για τον τρόπο απόδειξης της γλωσσο¬ 
μάθειας, όπως και για τα αναγνωρισμένα ανά επίπεδο 
γλωσσομάθειας πιστοποιητικά, οι υποψήφιοι μπορούν 
να ανατρέξουν στη σχετική ενότητα ΤΙΤΛΟΙ ΓΛΩΣΣΟΜΑ¬ 
ΘΕΙΑΣ - ΤΡΟΠΟΣ ΑΠΟΔΕΙΞΗΣ) η οποία περιλαμβάνεται 
ως παράρτημα, σε όλες τις πρόσφατες προκηρύξεις 
διαγωνισμών του ΑΣΕΠ και αποτελεί παράρτημα και του 
παρόντος οδηγού σπουδών. 

4. Για την επιλογή των υποψηφίων στο Π.Μ.Σ. συνε- 
κτιμώνται τα ειδικά προσόντα τους, όπως αυτά προ¬ 
κύπτουν από τα δικαιολογητικά που έχουν κατατεθεί 
μέσα στις προβλεπόμενες προθεσμίες με το φάκελο 
της υποψηφιότητάς τους, στη Γραμματεία του Δ.Π.Μ.Σ. 
Η διαδικασία υποβολής των αιτήσεων και αξιολόγησης 
των υποψηφίων μεταπτυχιακών φοιτητών περιγράφεται 
αναλυτικά στο άρθρο 7, που ακολουθεί. 

5. Τα μέλη των κατηγοριών Ε.Ε.Π., καθώς και Ε.ΔΙ.Π. 
και Ε.Τ.Ε.Π. που πληρούν τις προϋποθέσεις του πρώτου 
εδαφίου της παραγράφου 1 του ν. 4485 (Φ.Ε.Κ. τ.Β', 114/ 
14.8.2017), μπορούν μετά από αίτησή τους να εγγρα- 
φούν ως υπεράριθμοι, και μόνο ένας κατ' έτος στο Π.Μ.Σ., 
σύμφωνα με τους ειδικότερους όρους που προβλέπο- 

νται στο άρθρο 45, εφόσον το Π.Μ.Σ. είναι συναφές με 
το αντικείμενο του τίτλου σπουδών και του έργου που 
επιτελούν στο Ίδρυμα. 

Άρθρο 7ο: 

ΔΙΑΔΙΚΑΣΙΑ ΕΙΣΑΓΩΓΗΣ ΜΕΤΑΠΤΥΧΙΑΚΩΝ 

ΦΟΙΤΗΤΩΝ 

1. Το Τμήμα, το αργότερο ως τις 30 Ιουνίου, προβαίνει 
σε πρόσκληση εκδήλωσης ενδιαφέροντος προκηρύσ¬ 
σοντας θέσεις με ανοιχτή διαδικασία για την εισαγωγή 
πτυχιούχων στο Π.Μ.Σ. 

2. Η Σ.Ε. του Π.Μ.Σ. αποφασίζει για το χρόνο δημοσί¬ 
ευσης στο διαδίκτυο ή/και στον Τύπο, στα γραφεία της 
Γραμματείας και στο Διαδίκτυο, σχετικής ανακοίνωσης 
προς τους ενδιαφερομένους υποψήφιους, που προσδιο¬ 
ρίζει: τον αριθμό των θέσεων στο πρόγραμμα, το ύψος 
των διδάκτρων, τα απαραίτητα προσόντα των υποψη¬ 
φίων για εισαγωγή στο Π.Μ.Σ., τη γενική διαδικασία αξι¬ 
ολόγησης; των υποψηφίων, όπωςεπίσηςτην προθεσμία 
και τη διεύθυνση υποβολής των δικαιολογητικών. 

3. Οι αιτήσεις υποβάλλονται ηλεκτρονικά μέσα από το 
δικτυακό τόπο του Π.Μ.Σ. είτε σε ειδικά έντυπα, που δια¬ 
θέτει η Γραμματεία. Μέσα στην προθεσμία που ανακοι¬ 
νώνεται, οι ενδιαφερόμενοι καταθέτουν το φάκελο της 
υποψηφιότητάς τους ηλεκτρονικά μέσα από το δικτυακό 
τόποτου Π.Μ.Σ. ή στη Γραμματεία του Π.Μ.Σ.Τα απαραί¬ 
τητα δικαιολογητικά, που θα πρέπει να καταθέσουν οι 
υποψήφιοι είναι: έντυπη αίτηση, αναλυτικό βιογραφι- 
κό σημείωμα, αντίγραφο πτυχίου/διπλώματος (με την 
αντίστοιχη αναγνώριση του Δ.Ο.Α.Τ.Α.Π., αν προέρχεται 
από πανεπιστήμιο του εξωτερικού), πιστοποιητικό ανα¬ 
λυτικής βαθμολογίας (για όλα τα πτυχία) ή Παράρτημα 
Διπλώματος, δύο συστατικές επιστολές, επιστημονικές 
δημοσιεύσεις ή διακρίσεις (εάν υπάρχουν), αποδεικτικά 
επαγγελματικής εμπειρίας (εάν υπάρχουν), αποδεικτι¬ 
κό γνώσης Ξένης Γλώσσας (εάν υπάρχει), αποδεικτικό 
συμμετοχής σε Ευρωπαϊκά προγράμματα ανταλλαγών 
(εάν υπάρχει), βεβαίωση εκπόνησης πτυχιακής εργασίας, 
όπου να αναγράφονται το θέμα, ο βαθμός και οι επι- 
βλέποντες καθηγητές, αντίγραφο πτυχιακής εργασίας. 
Σε περίπτωση που βρίσκεται σε διαδικασία αναγνώρισης 
από το ΔΟΑΤΑΠ κατατίθεται η αίτηση αναγνώρισης από 
τον Οργανισμό και η αναγνώριση κατατίθεται κατά τη 
διάρκεια των σπουδών καθώς Δίπλωμα Μεταπτυχιακών 
Σπουδών δεν απονέμεται σε φοιτητή του οποίου ο τίτλος 
σπουδών πρώτου κύκλου από ίδρυμα της αλλοδαπής 
δεν έχει αναγνωριστεί από το Διεπιστημονικό Οργανι¬ 
σμό ΑναγνώρισηςΤίτλων Ακαδημαϊκών και Πληροφόρη¬ 
σης (Δ.Ο.Α.Τ.Α.Π.), σύμφωνα με το ν. 3328/2005 (Α' 80)). 
Ολα τα υποβαλλόμενα δικαιολογητικά πρέπει να είναι 
απλά ευανάγνωστα φωτοαντίγραφα των εγγράφων σύμ¬ 
φωνα με Αρ.Πρωτ.ΔΙΣΚΠΟ/Φ.18/οικ.634]/18-02-2013. 

4. Η Γραμματεία του Π.Μ.Σ., στην οποία υποβάλλονται 
οι αιτήσεις από υποψηφίους μεταπτυχιακούς φοιτητές, 
προωθεί το σύνολο των αιτήσεων με το συνοδευτικό 
υλικό στην επιτροπή επιλογής των υποψηφίων, που συ¬ 
γκροτείται από την Ε.Δ.Ε. του Π.Μ.Σ. ειδικά για το σκο¬ 
πό αυτό, σύμφωνα με όσα ορίζονται στο άρθρο 4 του 
παρόντος. 


5. Η αξιολόγηση των υποψηφίων, που μέσα στις προ- 
βλεπόμενες προθεσμίες έχουν προσκομίσει όλα τα 
απαραίτητα δικαιολογητικά, γίνεται από την επιτροπή 
επιλογής διαδοχικά σε δύο φάσεις. Η πρώτη φάση είναι 
προκριματική και αποσκοπεί σε μια πρώτη κατάταξη των 
υποψηφίων σύμφωνα με τον αριθμό αξιολογικών μορί¬ 
ων, που συγκέντρωσαν. Η δεύτερη φάση περιλαμβάνει 
προσωπική συνέντευξη των υποψηφίων ή συνέντευξη 
μέσω τηλεδιάσκεψης (π.χ. 51<γρθ) που συγκέντρωσαν το 
μεγαλύτερο αριθμό αξιολογικών μορίων στην πρώτη 
φάση. Με βάση την τελική βαθμολογία, που προκύπτει 
ως ο σταθμισμένος μέσος της βαθμολογίας στην πρώτη 
και δεύτερη φάση, καταρτίζεται κατάλογος που περιλαμ¬ 
βάνει τους υποψήφιους, οι οποίοι κρίνονται κατάλληλοι 
για την παρακολούθηση του προγράμματος και γίνεται 
η τελική επιλογή με βάση τη σειρά επιτυχίας τους (οι 
ισοβαθμήσαντες με τον τελευταίο επιλέγονται). 

6. Κατά την πρώτη φάση αξιολόγησης των υποψηφίων, 
η αρμόδια επιτροπή συντάσσει κατάλογο, στον οποίο 
κατατάσσονται οι υποψήφιοι ανάλογα με τον αριθμό 
αξιολογικών μορίων, που συγκέντρωσαν. Τα κριτήρια 
αξιολόγησης της πρώτης φάσης με την αντίστοιχη (μέ- 
γιστη) βαθμολογία τους σε αριθμό αξιολογικών μορίων, 
έχουν ως εξής: 



Κριτήρια Αξιολόγησης 

Αριθμός 

μορίων 

1 

Επίδοση σε προπτυχιακές σπουδές 
Διοικητικής, Οικονομικής, Τεχνολογικής ή 
θεωρητικής κατεύθυνσης, σε Ανώτερες 
και Ανώτατες Εκκλησιαστικές Ακαδημίες 

30 

2 

Κατοχή δεύτερου πτυχίου 

10 

3 

Πτυχιακή εργασία που είναι σχετική με 
το γνωστικό αντικείμενο του Π.Μ.Σ. 

10 

4 

Διαθέσιμη επαγγελματική εμπειρία, που 
είναι σχετική με το γνωστικό αντικείμενο 
του Π.Μ.Σ. 

15 

5 

Επιστημονικό και ερευνητικό έργο των 
υποψηφίων, όπως π.χ. μεταπτυχιακοί τίτλοι 
σπουδών ή/και επιστημονικές εργασίες σε 
έγκυρα επιστημονικά περιοδικά ή πρακτικά 
συνεδρίων 

15 

6 

Κατοχή πτυχίων σε ξένες γλώσσες 

5 

7 

Συμμετοχή σε Ευρωπαϊκά προγράμματα 
ανταλλαγών 

5 

8 

Συστατικές επιστολές (συνολικά) 

10 


ΣΥΝΟΛΟ: 

100 


7. Ο αριθμός αξιολογικών μορίων του παραπάνω πί¬ 
νακα αποτελούν το μέγιστο βαθμό, που μπορεί να απο¬ 
δοθεί, σύμφωνα με τη κρίση της Επιτροπής Επιλογής, σε 
κάθε περίπτωση κριτηρίου αξιολόγησης. Για το πρώτο 
κριτήριο αξιολόγησης, η βαθμολογία θα προκύπτει με 
βάση το βαθμό του πτυχίου, στην κλίμακα από μηδέν μό¬ 
ρια (για βαθμό πτυχίου πέντε) μέχρι τον μέγιστο αριθμό 
των αξιολογικών μορίων του κριτηρίου αυτού (για βαθ¬ 
μό πτυχίου άριστα δέκα). Για το δεύτερο και τρίτο κρι- 

τήριο αξιολόγησης, η βαθμολογία θα προκύπτει από το 
βαθμό πτυχίου άλλης κατεύθυνσης ή του δεύτερου πτυ¬ 
χίου ή της πτυχιακής εργασίας, σταθμισμένου κατά την 
κρίση της Επιτροπής Επιλογής με το επίπεδο και τη συ¬ 
νάφεια του γνωστικού αντικειμένου, στην κλίμακα από 
μηδέν μόρια μέχρι τον μέγιστο αριθμό των αξιολογι¬ 
κών μορίωντου κάθε κριτηρίου. Για το τέταρτο κριτήριο 
αξιολόγησης, η βαθμολογία θα προκύπτει από τη διάρ¬ 
κεια της επαγγελματικής εμπειρίας, σταθμισμένης κατά 
την κρίση της Επιτροπής Επιλογής με το επίπεδο (Διευ¬ 
θυντικό ή όχι) και τα καθήκοντα της θέσης, στην κλίμα¬ 
κα από μηδέν μόρια (για μηδενική εμπειρία) μέχρι τον 
μέγιστο αριθμό των αξιολογικών μορίων του κριτηρίου 
(και για μέγιστη διάρκεια απασχόλησης τα πέντε έτη). Ο 
μέγιστος αριθμός των δυνατών μορίων από την πρώτη 
φάση αξιολόγησης είναι ίσος με 100 και σταθμίζεται με 
συντελεστή βαρύτητας 70%. 

8. Στη δεύτερη φάση προκρίνονται οι υποψήφιοι, που 
κατέλαβαν τις πρώτες θέσεις σε ποσοστό 150% των 
εισακτέων στον πίνακα αξιολογικής κατάταξης της πρώ¬ 
της φάσης. Σε περίπτωση ισοβαθμίας, προκρίνονται όλοι 
οι ισοβαθμούντες με τον τελευταίο υποψήφιοι. 

9. Η Επιτροπή Επιλογής συντάσσει στη συνέχεια: 
(α) κατάλογο με τη συνολική επίδοση όλων των υποψη¬ 
φίων στην πρώτη φάση και (β) κατάλογο προκριθέντων 
στη δεύτερη φάση, με χρήση του αριθμού πρωτοκόλλου 
της αίτησής τους και απαλείφονται όλα τα στοιχεία της 
επίδοσής τους κατά την πρώτη φάση, τους οποίους προ¬ 
ωθεί στην Γραμματεία του Π.Μ.Σ. Η Σ.Ε. σε συνεργασία 
με την Επιτροπή Επιλογής, καθορίζουν την ημερομηνία 
διεξαγωγής των συνεντεύξεων. Ο κατάλογος των προ¬ 
κριθέντων υποψηφίων ανακοινώνεται από τη Γραμμα¬ 
τεία στην ιστοσελίδα του Π.Μ.Σ. Οι υποψήφιοι, που δεν 
προκρίθηκαν, μπορούν να δουν τη συνολική επίδοση 
τους στο Γραφείο της Γραμματείας του Π.Μ.Σ. 

10. Η δεύτερη φάση αφορά την προσωπική συνέντευ¬ 
ξη των υποψηφίων, που έχουν προκριθεί από την πρώτη 
φάση, από την αρμόδια Επιτροπή Επιλογής. Καθένα από 
τα τρία μέλη της επιτροπής παραλαμβάνει τον κατάλογο 
των προκριθέντων στη δεύτερη φάση και αξιολογεί κάθε 
υποψήφιο σε κλίμακα από 0 έως 100 μόρια. Τα κύρια 
κριτήρια της αξιολόγησης είναι τα χαρακτηριστικά της 
προσωπικότητάς του, η ικανότητα επικοινωνίας με σαφή¬ 
νεια και πειθώ, η ορθή κρίση, η ευρύτητα των γνώσεων 
του, η ωριμότητα, η προδιάθεση για σκληρή εργασία και 
η ομαδικότητα. Ο τελικός βαθμός από την προσωπική 
συνέντευξη κάθε υποψηφίου προκύπτει ως ο μέσος όρος 
της βαθμολογίας των τριών αξιολογητών. Η βαθμολο¬ 
γία αυτή σταθμίζεται με συντελεστή 30%. Η Επιτροπή 
Επιλογής συντάσσει πρακτικό, το οποίο περιλαμβάνει 
την επίδοση κάθε υποψηφίου και επισυνάπτει τα φύλλα 
αξιολόγησης κάθε αξιολογητή. 

11. Από τη σταθμισμένη βαθμολογία στην πρώτη και 
δεύτερη φάση, καταρτίζεται απάτην Επιτροπή Επιλογής ο 
πίνακας επιτυχόντων,που περιλαμβάνειτους υποψήφιους 
που κρίνονται κατάλληλοι για την παρακολούθηση του 
προγράμματος. Η τελική επιλογή γίνεται με βάση τη 
σειρά επιτυχίας στον πίνακα των επιτυχόντων (οι ισο- 
βαθμήσαντες με τον τελευταίο υποψήφιοι επιλέγονται), 


σύμφωνα με όσα προβλέπονται στην επόμενη παράγρα¬ 
φο. Ο πίνακας επιτυχόντων επικυρώνεται από τη Ε.Δ.Ε 
και ανακοινώνεται μέσω της Γραμματείας του Π.Μ.Σ. 

12. Οι επιτυχόντες ενημερώνονται από τη Γραμματεία 
του Π.Μ.Σ. Οι επιτυχόντες καλούνται να απαντήσουν επί¬ 
σης γραπτώς εντός 10 ημερών αν αποδέχονται ή όχι την 
ένταξή τους στο μεταπτυχιακό πρόγραμμα, αποδεχόμε¬ 
νοι τους όρους λειτουργίας του και καταβάλλοντος την 
πρώτη δόση (το 50%) των διδάκτρων, στην περίπτωση 
που έχουν καθοριστεί δίδακτρα. Η μη απάντηση ή η μη 
καταβολή της πρώτης δόσης των διδάκτρων από επιλε- 
γέντα υποψήφιο μέσα στην παραπάνω προθεσμία ισο¬ 
δύναμε! με άρνηση αποδοχής. Εφόσον υπάρξουν αρνή¬ 
σεις η Γραμματεία ενημερώνει τους αμέσως επόμενους 
στη σειρά αξιολόγησης από τον πίνακα επιτυχόντων. 

Άρθρο 8ο: 

ΧΡΟΝΙΚΗ ΔΙΑΡΚΕΙΑΤΩΝ ΣΠΟΥΔΩΝ. 

1 .Το Δ.Π.Μ.Σ. λειτουργεί ως πρόγραμμα πλήρους φοί¬ 
τησης. 

2. Οι σπουδές στο Δ.Π.Μ.Σ. πλήρους φοίτησης διαρ¬ 
κούν τρία εξάμηνα σπουδών και αντιστοιχούν σε 90 
διδακτικές μονάδες (μονάδες Ε0Τ5). Η διδασκαλία των 
μαθημάτων γίνεται κατά τα δυο πρώτα εξάμηνα, ενώ 
το τελευταίο εξάμηνο διατίθεται για την εκπόνηση της 
διπλωματικής εργασίας. 

3. Η φοίτηση στο πρόγραμμα θεωρείται ότι λήγει με 
την ολοκλήρωση της συγγραφής και της δημόσιας πα¬ 
ρουσίασης της μεταπτυχιακής διπλωματικής εργασίας. 
Ο ανώτατος επιτρεπόμενος χρόνος ολοκλήρωσης των 
σπουδών ορίζεται στα έξι εξάμηνα. Με τη λήξη των έξι 
εξαμήνων ο φοιτητής διαγράφεται αυτοδίκαια από το 
μεταπτυχιακό. Σε εξαιρετικές περιπτώσεις (όπως σοβα¬ 
ροί ιατρικοί ή οικογενειακοί λόγοι) και έπειτα από ειδική 
αιτιολόγηση μπορεί να δοθεί από τη Συνέλευση ένα επι¬ 
πλέον εξάμηνο (πέρα από το 6ο) για την ολοκλήρωση 
των υποχρεώσεων του φοιτητή. 

4. Η χρονική διάρκεια των σπουδών δεν μπορεί να 
υπερβαίνει το προβλεπόμενο διάστημα. Σε περίπτωση 
οφειλής μαθημάτων ή καθυστέρησης εκπόνησης της 
διπλωματικής εργασίας η Ειδική Διατμηματική Επιτροπή 
(Ε.Δ.Ε.) μπορεί να χορηγήσει άδεια αναστολής φοίτη¬ 
σης διάρκειας που δεν υπερβαίνει τα δύο συνεχόμενα 
εξάμηνα (ν.4485, άρθρο 33, παρ.3).Τα εξάμηνα αναστο¬ 
λής της φοιτητικής ιδιότητας δεν προσμετρώνται στην 
προβλεπόμενη ανώτατη διάρκεια κανονικής φοίτησης. 

5. Διαγραφή μεταπτυχιακών φοιτητών 

Για θέματα επανεξέτασης μαθημάτων σε οφειλόμενα 
μαθήματα ή διαγραφή αποφαίνεται η Ε.Δ.Ε. μετά από 
πρόταση της Συντονιστικής Επιτροπής, η οποία αποφα¬ 
σίζει για τους όρους της επανεξέτασης και τους λόγους 
διαγραφής. 

Λόγοι διαγραφής είναι: 

α) Η μη επαρκής πρόοδος του μεταπτυχιακού φοιτητή 
(η οποία τεκμηριώνεται με μη συμμετοχή στην εκπαιδευ¬ 
τική διαδικασία, δηλαδή παρακολουθήσεις, εξετάσεις και 
κατάθεση εργασιών), 

β) η πλημμελής εκπλήρωση λοιπών υποχρεώσεων που 
ορίζονται από τον Κανονισμό, 

γ) συμπεριφορά που προσβάλλει την ακαδημαϊκή δε¬ 
οντολογία, όπως π.χ. η λογοκλοπή, και 

δ) αίτηση του/της ίδιου/ας του μεταπτυχιακού/κής 
φοιτητή/τριας. 

Άρθρο 9ο: 

ΠΕΡΙΕΧΟΜΕΝΟ ΤΟΥ ΠΡΟΓΡΑΜΜΑΤΟΣ ΣΠΟΥΔΩΝ 

1. Η φυσιογνωμία του προγράμματος έχει διαμορ¬ 
φωθεί λαμβάνοντας υπόψη τις σύγχρονες τάσεις στην 
έρευνα και την επιστήμη, τις εξελίξεις στην εκπαίδευση 
στελεχών σε θέματα διοίκησης δημόσιων οργανισμών 
και σε θέματα διοίκησης και οργάνωσης εκκλησιαστικών 
μονάδων και τις ανάγκες τους στην άσκηση επαγγελμα¬ 
τικής δραστηριότητας, τις γενικές προδιαγραφές των 
αντίστοιχων προγραμμάτων ελληνικών και ξένων Α.Ε.Ι. 
και την ανάγκη προσαρμογής του περιεχομένου και της 
λειτουργίας του προγράμματος στα χαρακτηριστικά της 
ελληνικής οικονομίας. 

2. Κατά τη διάρκεια των σπουδών οι μεταπτυχιακοί 
φοιτητές υποχρεούνται σε παρακολούθηση μεταπτυ¬ 
χιακών μαθημάτων, συμμετοχή σε πρακτικές ασκήσεις 
και εκπόνηση διπλωματικής εργασίας. 

3. Το Δ.Π.Μ.Σ. είναι πλήρους φοίτησης και κάθε μετα¬ 
πτυχιακός φοιτητής υποχρεούται να παρακολουθήσει 
και να εξεταστεί επιτυχώς συνολικά σε δέκα (10) μαθή¬ 
ματα. 

4.0 κάθε φοιτητής υποχρεούται να παρακολουθήσει 
μαθήματα που αντιστοιχούν σε τριάντα (30) πιστωτικές 
μονάδες ανά εξάμηνο σπουδών. 

5. Κατά το Α' εξάμηνο κάθε φοιτητής παρακολουθεί 5 
υποχρεωτικά μαθήματα. Κατά το Β’ εξάμηνο κάθε φοιτη¬ 
τής υποχρεούται να παρακολουθήσει ένα υποχρεωτικό 
μάθημα και μπορεί να επιλέξει τα υπόλοιπα 4 μαθήματα 
από τον κατάλογο των μαθημάτων επιλογής. Κάθε μά¬ 
θημα αντιστοιχεί σε έξι (6) πιστωτικές μονάδες - Ε(ΙΤ5. 
Κατά το Γ’ εξάμηνο οι φοιτητές πρέπει να εκπονήσουν 
μεταπτυχιακή διπλωματική εργασία, η οποία αντιστοιχεί 
σε τριάντα (30) πιστωτικές μονάδες-Ε(ΙΤ5. 

6. Το αναλυτικό περιεχόμενο του προγράμματος σπου¬ 
δών για την απόκτηση του Μεταπτυχιακού Διπλώματος 
Ειδίκευσης έχει ως εξής: 


Α' ΕΞΑΜΗΝΟ: 


κωδ 

Τίτλος Μαθήματος 

Τύπος 

Ώρες 

ΔΜ 

101 

Αρχές Μάνατζμεντ και Στρα¬ 
τηγικής στον Δημόσιο Τομέα 

ΥΠ 

30 

6 

102 

Διοίκηση Ανθρώπινου Δυνα¬ 
μικού σε Δημόσιες Υπηρεσίες 
και Οργανισμούς 

ΥΠ 

30 

6 

103 

Μάρκετινγκ Υπηρεσιών 

ΥΠ 

30 

6 

104 

Διαχείριση και Διοικητική Λο¬ 
γιστική Δημοσίων Υπηρεσιών 
και Οργανισμών 

ΥΠ 

30 

6 

105 

Εφαρμογές ΝέωνΤεχνολογιών 
στη Δημόσια Διοίκηση 

ΥΠ 

2Θ+1Ε 

6 


Σύνολο 



30 


Β' ΕΞΑΜΗΝΟ: 


κωδ 

Τίτλος Μαθήματος 

Τύπος 

Ώρες 

ΔΜ 

Υποχρεωτικά 

201 

Έρευνα στη Δημόσια Διοίκηση 

ΥΠ 

2Θ+1Ε 

6 

Επιλεγόμενα μαθήματα: 0 φοιτητής επιλέγει 4 από τα 5 

207 

Επικοινωνία - Διαχείριση 
Κρίσεων 

Ε 

30 

6 

208 

Πληροφοριακά Συστήματα & 
Ηλεκτρονική Διακυβέρνηση 

Ε 

2Θ+1Ε 

6 

209 

Ηλεκτρονικές Υπηρεσίες 

(θ-5ΘΓνίθθ5) 

Ε 

30 

6 

210 

Διαχείριση Έργων και Προ¬ 
γραμμάτων 

Ε 

2Θ+1Ε 

6 

211 

Ειδικά θέματα στη Δημόσια 
Διοίκηση με ενότητες: 

• Ποιότητα και αποτελεσματι- 
κότητα στη Δημόσια Διοίκηση 

• Εταιρική Κοινωνική Ευθύνη 

Ε 

30 

6 


Σύνολο 



30 


Γ ΕΞΑΜΗΝΟ: 


κωδ 

Τίτλος Μαθήματος 

Τύπος 

ΔΜ 

301 

Μεταπτυχιακή Διπλωματική Εργασία 

ΥΠ 

30 


Σύνολο 


30 


ΥΠ: Υποχρεωτικό Μάθημα, Ε: Μάθημα επιλογής, 
Ο: ώρες Θεωρητικής διδασκαλίας, 

Ε: ώρες εργαστηριακής εξάσκησης 


7. Το Μεταπτυχιακό Δίπλωμα Ειδίκευσης απονέμεται 
μετά την επιτυχή συμπλήρωση 90 μονάδων Ε0Τ5. 

8. Κατά τη διάρκεια των σπουδών οι μεταπτυχιακοί 
φοιτητές υποχρεούνται σε παρακολούθηση μεταπτυ¬ 
χιακών μαθημάτων, συμμετοχή σε πρακτικές ασκήσεις 
και εκπόνηση διπλωματικής εργασίας. 

9. Το Π.Μ.Σ. είναι πλήρους φοίτησης και κάθε μεταπτυ¬ 
χιακός φοιτητής υποχρεούται να παρακολουθήσει και 
να εξεταστεί επιτυχώς συνολικά σε δέκα (10) μαθήματα. 

10. Περιγραφή Μαθημάτων 

• Αρχές Μάναντζμεντ και Στρατηγικής στον Δημόσιο 
Τομέα 

Το μάθημα αυτό αφορά τον τρόπο με τον οποίο η 
επιστήμη της Διοίκησης και Οργάνωσης, αντιμετωπίζει 
τη καθημερινή πρόκληση ενσωμάτωσης των εξελίξεων 
στην άσκηση διοίκησης των οργανισμών καθώς και το 
ρόλο των στρατηγικών αποφάσεων και τον τρόπο με τον 
οποίο υλοποιούνται. Στο πλαίσιο του μαθήματος αναλύ¬ 
ονται οι ενότητες: Περιεχόμενο και εξέλιξη του Μάνα¬ 
τζμεντ - Η λειτουργία του Προγραμματισμού - Τεχνικές 
Προγραμματισμού και λήψης αποφάσεων - Βασικές 
αρχές της οργάνωσης - Η διαδικασία της στελέχωσης - 
Διοίκηση Ανθρώπινου Δυναμικού - Διοίκηση και έλεγ¬ 
χος - Δημόσια Διοίκηση - Εισαγωγή στη Στρατηγική - 
Χαρακτηριστικά στρατηγικών αποφάσεων - Στρατηγική 

ικανότητα και σκοπός. - Χρησιμοποίηση ποσοτικών με¬ 
θόδων στη λήψη διοικητικών αποφάσεων - Στρατηγικές 
αποφάσεις. Μέθοδοι εφαρμογής - Μάνατζερ και μάνα¬ 
τζμεντ-Το επιχειρηματικό στέλεχος.-Διοικητικοί ρόλοι. 

• Διοίκηση Ανθρώπινου Δυναμικού σε Δημόσιες Υπη¬ 
ρεσίες και Οργανισμούς 

Στα πλαίσια του μαθήματος εξειδικεύονται οι έννοι¬ 
ες του στρατηγικού προγραμματισμού των ανθρώπι¬ 
νων πόρων, της ανάλυσης των στοιχείων εργασίας, της 
διαδικασίας προσέλκυσης και επιλογής υποψηφίων, της 
εκπαίδευσης και ανάπτυξης του προσωπικού, της αξιο¬ 
λόγησης της απόδοσης των εργαζομένων, της πολιτι¬ 
κής των αμοιβών, της υγιεινής και ασφάλειας στο χώρο 
εργασίας καθώς και οι εργασιακές σχέσεις. 

• Μάρκετινγκ Υπηρεσιών 

• Διαχείριση και Διοικητική Λογιστική Δημοσίων Υπη¬ 
ρεσιών και Οργανισμών 

Το μάθημα αυτό αφορά τον τρόπο με τον οποίο οι 
δημόσιοι οργανισμοί μπορούν να διαχειριστούν τα οικο¬ 
νομικά τους στοιχεία, να προγραμματίσουν τις δράσεις 
τους και να επιτύχουν την καλύτερη δυνατή οικονομική 
τους λειτουργία με λογιστικά πρότυπα. Στο πλαίσιο του 
μαθήματος αναλύονται οι ενότητες: Κεφάλαιο Κίνησης - 
Διαχείριση, Πρόβλεψη χρηματοδοτικών αναγκών, Στατι¬ 
κές μέθοδοι αξιολόγησης επενδύσεων, Δυναμικές μέθο¬ 
δοι, Μόχλευση, Ανάλυση όγκου κέρδους, Νεκρό σημείο, 
Ανάλυση χρηματοοικονομικών καταστάσεων με χρήση 
αριθμοδεικτών, Κατάρτιση προϋπολογισμών. 

• Έρευνα στη Δημόσια Διοίκηση 

Η έρευνα στη δημόσια διοίκηση έχει ιδιαίτερα χαρακτη¬ 
ριστικά που επηρεάζουν τις επιλογές και την εφαρμογή 
των ερευνητικών μεθόδων. Οι αλλαγές και ανακατατάξεις 
στο δημόσιο τομέα, καθώς και η αυξημένη πολυπλοκό- 
τητα των προβλημάτων στη δημόσια διοίκηση απαιτούν 
συστηματική εφαρμογή επιστημονικών μεθόδων για τη 
βελτιστοποίηση της αποτελεσματικότητάς τους. Το μά¬ 
θημα παρουσιάζει τις ποιοτικές και ποσοτικές μεθόδους 
έρευνας που απαιτούνται για τους δημόσιους λειτουρ¬ 
γούς και αποτελεί μία ολοκληρωμένη προσέγγιση προς 
την έρευνα και την παραγωγή πρωτότυπης και αξιόλογης 
γνώσης προς όφελος ενός οργανισμού. Περιλαμβάνει 
μια σειρά από στρατηγικές και πρακτικές που χρησι¬ 
μοποιούνται για τον εντοπισμό, τη δημιουργία, τη συλ¬ 
λογή, την επεξεργασία, την αξιολόγηση πληροφοριών 
και τη διανομή τους με στόχο τη δημιουργία γνώσης, τη 
βελτιωμένη απόδοση, την απόκτηση ανταγωνιστικού 
πλεονεκτήματος και συνεχή βελτίωση του οργανισμού. 

• Επικοινωνία - Διαχείριση Κρίσεων 

Οι σύγχρονοι δημόσιοι οργανισμοί και τα στελέχη τους 
καλούνται να εφαρμόσουν τις αρχές της επικοινωνίας και 
της ενδεδειγμένης επαγγελματικής συμπεριφοράς προ- 
κειμένου να υπηρετήσουν αποτελεσματικά το δημόσιο 
συμφέρον και τους πολίτες, των οποίων οι απαιτήσεις 
γίνονται ολοένα και μεγαλύτερες. Βασιζόμενο στην επι¬ 
στήμη της επικοινωνίας, το μάθημα αυτό αφορά στον 
τρόπο με τον οποίο μπορούν να εφαρμοστούν οι αρχές 
αυτές στην πράξη. 


• Πληροφοριακά Συστήματα και Ηλεκτρονική Διακυ¬ 
βέρνηση 

Το μάθημα ασχολείται με πληροφοριακά συστήματα 
που αναπτύσσονται για να παρέχουν πληροφορίες και 
υπηρεσίες στη δημόσια διοίκηση και τους πολίτες. Στο 
πλαίσιο του μαθήματος αναλύονται οι βασικές έννοιες, 
οι διοικητικές πρακτικές και οι χρήσεις των πληροφορι¬ 
ακών συστημάτων αυτών, ώστε να καθίσταται δυνατή 
η έγκαιρη παροχή έγκυρων πληροφοριών και χρήσιμων 
υπηρεσιών. 

• Ηλεκτρονικές Υπηρεσίες (θ-5θη/ώθ5) 

Το μάθημα ασχολείται με την ψηφιοποίηση των δια¬ 
δικασιών και της αλυσίδας αξιών στον δημόσιο τομέα. 
Εξετάζοντας τις νέες τάσεις της τεχνολογίας, αναλύονται 
οι επιδράσεις της επανάστασης των ΤΠΕ στο δημόσιο 
τομέα. Παρουσιάζεται ο μηχανισμός και οι επί μέρους 
ρόλοι που υποστηρίζουν διοικητικά και διαχειριστικά 
τους διάφορους διαδικτυακούςτόπους και α οι επιλογές 
περιεχομένου που μπορεί να προσφέρει ένας φορέας 
π.χ. τοπικής αυτοδιοίκησης μέσα από το διαδικτυακό 
τόπο του. 

• Διαχείριση Έργων και Προγραμμάτων 

Το μάθημα ασχολείται με το πρόβλημα της διαχείρισης 
έργων και προγραμμάτων, μια ειδική δηλαδή κατηγο¬ 
ρία προβλημάτων σχεδιασμού, προγραμματισμού και 
ελέγχου επιχειρησιακών σχεδίων μεγάλης κλίμακας, τα 
οποία στοχεύουν στην παραγωγή ενός μοναδικού προ¬ 
ϊόντος μεγάλου μεγέθους, πολυπλοκότητας και αξίας. 
Παρουσιάζονται θέματα σχετικά με τον κύκλο ζωής ενός 
έργου, την ανάλυση του σε επίπεδα ελέγχου, τη διαμόρ¬ 
φωση του προϋπολογισμού του, τις βασικές οργανωτι¬ 
κές δομές που χρησιμοποιούνται στη διοίκηση του, τις 
μεθόδους και τις τεχνικές χρονικού προγραμματισμού 
του (ΈΡΜ, ΡΕΚΤ), τον προγραμματισμό χρήσης των ανα¬ 
γκαίων πόρων, τον έλεγχο της οικονομικής και χρονικής 
προόδου ολοκλήρωσης, τα διαθέσιμα πληροφοριακά 
συστήματα στη διαχείριση έργων, κ.λπ. 

Άρθρο 10ο: 

ΛΕΙΤΟΥΡΓΙΑ ΤΟΥ ΠΡΟΓΡΑΜΜΑΤΟΣ ΣΠΟΥΔΩΝ 

1. Οι ημερομηνίες έναρξης και η λήξης των μαθημά¬ 
των του Δ.Π.Μ.Σ., το ωρολόγιο πρόγραμμα, οι ημερο¬ 
μηνίες των εξετάσεων και γενικά όλα τα ζητήματα τα 
σχετικά με τη διεξαγωγή των μαθημάτων του Δ.Π.Μ.Σ. 
αποφασίζονται από το Διευθυντή του ΔΠΜΣ, μετά από 
εισήγηση της ΣΕ, με κριτήρια την καλύτερη εξυπηρέτη¬ 
ση των φοιτητών, τις ανάγκες και τις δυνατότητες των 
συνεργαζόμενων Τμημάτων. 

2. Η διδασκαλία κάθε εξαμηνιαίου μαθήματος διαρ- 
κεί 13 πλήρεις εβδομάδες, από τις οποίες η τελευταία 
διατίθεται για τις διαδικασίεςτης γραπτής αξιολόγησης. 

3. Σε περίπτωση που δεν πραγματοποιηθεί κάποιο μά¬ 
θημα αυτό αναπληρώνεται την εβδομάδα που ακολου¬ 
θεί μετά την ολοκλήρωση των μαθημάτων. Τα μαθήμα¬ 
τα πραγματοποιούνται όλες τις ημέρες της εβδομάδας, 
πρωινές είτε απογευματινές ώρες. 

4. Κάθε μάθημα διδάσκεται από έναν ή περισσότερους 
διδάσκοντες. Σε κάθε μάθημα μεπερισσότερους/-εςτου 
ενός διδάσκοντες/ουσες ορίζεται από την Συνέλευση 
ένας/μία διδάσκων/ουσα ως υπεύθυνος/η/συντονιστής/ 
τρία του μαθήματος. 

5. Οι φοιτητές δηλώνουν στη Γραμματεία του Τμήμα¬ 
τος τα μαθήματα που επιθυμούν να παρακολουθήσουν 
το αργότερο επτά ημέρες πριν από την έναρξη της πε¬ 
ριόδου διδασκαλίας. Η Γραμματεία ετοιμάζει τις σχετικές 
καταστάσεις πριν από την έναρξη των παραδόσεων. 

6. Η διδασκαλία του θεωρητικού μέρους όλων των μα¬ 
θημάτων διαρκεί τρεις ώρες ανά εβδομάδα και μπορεί να 
περιλαμβάνει χρήση εργαστηρίου Η/Υ, όπου απαιτείται. 
Πρόσθετη διδασκαλία πρακτικού ή εργαστηριακού μέ¬ 
ρους κάποιου μαθήματος είναι δυνατή και εκτός του τυ¬ 
πικού ωρολογίου προγράμματος, σε ειδικές περιπτώσεις 
μαθημάτων και μετά από συνεννόηση του διδάσκοντος 
με τους φοιτητές. 

7. Η διδασκαλία και οι εξετάσεις στο ΔΠΜΣ γίνονται 
στην ελληνική ή την αγγλική γλώσσα σε περίπτωση πρό¬ 
σκλησης αλλοδαπού διδάσκοντα. Η βιβλιογραφία και 
αρθρογραφία θα καλύπτει ελληνικές και διεθνείς πηγές. 

8. Οι μεταπτυχιακοί φοιτητές είναι υποχρεωμένοι: 
(α) να παρακολουθούν κανονικά και ανελλιπώς τα μαθή¬ 
ματα του ισχύοντος προγράμματος σπουδών, υπογρά¬ 
φοντας στο παρουσιολόγιο, (β) να υποβάλλουν μέσα στις 
προβλεπόμενες προθεσμίες τις απαιτούμενες εργασίες 
για το κάθε μάθημα, (γ) να προσέρχονται στις προβλε¬ 
πόμενες εξετάσεις, (δ) να καταβάλλουν τα δίδακτρα στις 
ημερομηνίες, που ορίζονται από τη Γραμματεία του προ¬ 
γράμματος και (ε) να σέβονται και να τηρούν τις αποφά¬ 
σεις των οργάνων καθώς και την ακαδημαϊκή δεοντο¬ 
λογία. Η μη τήρηση αδικαιολόγητα των παραπάνω, στα 
χρονικά όρια του προγράμματος, οδηγεί σε απόφαση της 
ΕΔΕ για τον αποκλεισμό του φοιτητή από το πρόγραμμα 
ΠΜΣ, έπειτα από εισήγηση της ΣΕ του ΔΠΜΣ. 

9. Οι μεταπτυχιακοί φοιτητές μπορούν να απουσιά¬ 
σουν από όλες συνολικά τις εκπαιδευτικές δραστηριό¬ 
τητες ενός μαθήματος αριθμό ωρών, που δεν μπορεί να 
υπερβαίνει το 30% του συνολικού αριθμού ωρών των 
εκπαιδευτικών δραστηριοτήτων του μαθήματος. Σε πε¬ 
ρίπτωση απουσιών πέρα από το όριο αυτό, ο φοιτητής 
δεν έχει δικαίωμα συμμετοχής στις τελικές εξετάσεις του 
μαθήματος. Στην περίπτωση αυτή, η ΣΕ του ΠΜΣ απο¬ 
φασίζει για τις κυρώσεις που θα επιβάλει, που μπορεί να 
έχουν την μορφή υποβολής συμπληρωματικής εργασί¬ 
ας (σε συνεννόηση με τον διδάσκοντα), υποχρεωτικής 
επανάληψης της παρακολούθησης του μαθήματος στο 
επόμενο έτος ή εισήγησης στη ΕΔΕ για αποκλεισμό του 
φοιτητή από το ΔΠΜΣ, σε συνδυασμό με όσα προβλέπο- 
νται στα άρθρα 11 και 18. Η δυνατότητα συμπληρωματι¬ 
κής εργασίας ή αυτή της υποχρεωτικής επανάληψηςτης 
παρακολούθησης του μαθήματος το επόμενο έτος πα¬ 
ρέχεται για δύο το πολύ μαθήματα συνολικά. Γϊ αυτούς 
που δικαιολογημένα δεν ανταποκρίθηκαν στις απαιτή¬ 
σεις για λόγους υγείας ή ανωτέρας βίας, η ΕΔΕ μπορεί 
να δεχθεί να ενταχθούν στο ΠΜΣ την επόμενη χρονιά 
με την υποχρέωση να επανακαταβάλουν τα δίδακτρα 
φοίτησης. Ο αποκλεισμός φοιτητή από το πρόγραμμα 
δεν συνεπάγεται επιστροφή διδάκτρων. 


10. Σε περίπτωση αντιγραφής στις εξετάσεις ή λογο- 
κλοπής στις εργασίες των μαθημάτων, ο φοιτητής θεω¬ 
ρείται ότι απέτυχε στο μάθημα και είναι υποχρεωμένος, 
εφόσον έχει τη δυνατότητα, να το παρακολουθήσει 
ξανά στο επόμενο εξάμηνο, καταβάλλοντος παράλλη¬ 
λα δίδακτρα εγγραφής και φοίτησης, σύμφωνα με όσα 
προβλέπονται στα άρθρα 11 και 18. Σε περίπτωση που 
ο φοιτητής είναι υπότροπος, τότε διαγράφεται οριστικά 
από το ΠΜΣ. Σε περίπτωση λογοκλοπής στη μεταπτυ¬ 
χιακή διπλωματική εργασία, ο φοιτητής διαγράφεται 
οριστικά από το ΠΜΣ. 

11. Κάθε διδάσκων του ΠΜΣ είναι υποχρεωμένος: 
(α) να τηρεί πιστά και επακριβώς το πρόγραμμα και το 
ωράριο των παραδόσεων του μαθήματος, (β) να ελέγ¬ 
χει αν οι φοιτητές που είναι παρόντες και μόνο αυτοί 
έχουν υπογράψει στο παρουσιολόγιο, (γ) να καθορίζει 
το περιεχόμενο του μεταπτυχιακού μαθήματος με τρόπο, 
που αυτό να είναι έγκυρο και σύμφωνο με τις τρέχουσες 
εξελίξεις, όπως αυτό προκύπτει από τη χρήση διεθνώς 
καθιερωμένων και συγχρόνων, μεταπτυχιακού και όχι 
προπτυχιακού επιπέδου, συγγραμμάτων και επιστημο¬ 
νικών άρθρων από τη διεθνή βιβλιογραφία, στα πλαίσια 
της ύλης του μαθήματος, (δ) να φροντίζει για τη συσχέ- 
τιση του θεωρητικού μέρους της διδασκαλίας με την 
υψηλού επιπέδου πρακτική, όπως αυτή εφαρμόζεται 
σε σύγχρονες επιχειρήσεις. Η προσπάθεια αυτή ενισχύ- 
εται με τη χρήση μελέτης περιπτώσεων, με αξιοποίηση 
προσκεκλημένων ομιλητών αναγνωρισμένων για την 
πείρα και ειδικές γνώσεις τους ή με συνδυασμό των δύο. 
Σε καμιά όμως περίπτωση ο διδάσκων δεν επιτρέπεται 
να υποκαθιστά την ευθύνη για την προετοιμασία των 
δικών του παραδόσεων με προσκεκλημένους ομιλητές ή 
εργασίες βιβλιοθήκης, (ε) να τηρεί τουλάχιστον δύο ώρες 
γραφείου την εβδομάδα, που θα επιτρέπουν την απρό¬ 
σκοπτη επικοινωνία των φοιτητών μαζί του για θέματα 
που άπτονται των σπουδών τους και του συγκεκριμένου 
μαθήματος, (στ) να υποβάλλει προς διανομή στη Γραμ¬ 
ματεία του ΠΜΣ το αναλυτικό πρόγραμμα (5γΙΐ30υ5), 
που θα καλύπτει σ' εβδομαδιαία βάση την ύλη για κάθε 
ενότητα του μαθήματος, μελέτες περιπτώσεων, και τη 
σχετική σύγχρονη βιβλιογραφία και αρθρογραφία και 
(ζ) να σέβεται και τηρεί τις αποφάσεις των οργάνων, κα¬ 
θώς και την ακαδημαϊκή δεοντολογία. 

12. Για κάθε μεταπτυχιακό φοιτητή ορίζεται από τη ΓΣ, 
ύστερα από πρόταση της Συμβουλευτικής Επιτροπής, 
ένα μόνιμο μέλος ΕΠ ως σύμβουλος σπουδών. Η Συμ¬ 
βουλευτική Επιτροπή και ο σύμβουλος σπουδών έχουν 
την ευθύνη της παρακολούθησης και του ελέγχου της 
πορείας των σπουδών του μεταπτυχιακού φοιτητή. 

Άρθρο 11ο: 

ΕΞΕΤΑΣΕΙΣ ΚΑΙ ΒΑΘΜΟΛΟΓΙΑ ΦΟΙΤΗΤΩΝ 

1. Σε κάθε μάθημα διενεργούνται γραπτές εξετάσεις 
μετά την ολοκλήρωση της διδασκαλίας των μαθημάτων. 
Στο ΔΠΜΣ προβλέπονται δύο εξεταστικές περίοδοι, στο 
τέλος κάθε εξαμήνου. Για όσους φοιτητές αποτύχουν στις 
εξετάσεις κάποιου μαθήματος, προβλέπεται μία επα¬ 
ναληπτική εξεταστική περίοδος τον Σεπτέμβριο κάθε 
έτους. 

2. Η αξιολόγηση της επίδοσης των φοιτητών σε κάθε 
μάθημα γίνεται με συνεκτίμηση του βαθμού της τελι¬ 
κής εξέτασης και του βαθμού σε ερευνητικές ή άλλες 
εργασίες, που τους έχουν ανατεθεί. Ο ακριβής τρό¬ 
πος αξιολόγηση της επίδοσης των φοιτητών, τα είδη 
της αξιολόγησης και η βαρύτητα καθενός στον τελικό 
βαθμό, προσδιορίζεται από τον διδάσκοντα, που είναι 
υποχρεωμένος να υποβάλλει πριν από την έναρξη των 
μαθημάτων σχετική δήλωση στην Γραμματεία του ΔΠΜΣ 
σχετικά με τον ακριβή τρόπο αξιολόγηση της επίδοσης 
των φοιτητών. Ο διδάσκων είναι υποχρεωμένος επίσης 
να γνωστοποιεί στους φοιτητές με την έναρξη των μα¬ 
θημάτων τον ακριβή τρόπο αξιολόγησης της επίδοσής 
τους και να τους παρέχει διευκρινήσεις. 

3. Στις περιπτώσεις φοιτητών με αποδεδειγμένα και 
χρόνια προβλήματα υγείας, που δεν επιτρέπουν τη συμ¬ 
μετοχή τους σε γραπτές εξετάσεις, θα παρέχονται κατά 
περίπτωση και με απόφαση της Συντονιστικής Επιτρο¬ 
πής του ΔΠΜΣ, πρόσθετες ακαδημαϊκές διευκολύνσεις, 
όπως είναι π.χ. η προφορική εξέταση, η παράταση χρό¬ 
νου στις εξετάσεις, η επιείκεια στα συντακτικά και ορθο¬ 
γραφικά λάθη, ή άλλες διευκολύνσεις, που θα κριθούν 
κατά περίπτωση αναγκαίες. Η ακαδημαϊκή διευκόλυνση 
της προφορικής εξέτασης (αν αυτό αποφασιστεί από τη 
Συντονιστική Επιτροπή) θα πραγματοποιείται από διμε- 
λή επιτροπή, που θα αποτελείται από τον υπεύθυνο του 
μαθήματος και από τον Διευθυντή του ΔΠΜΣ (ή ένα άλλο 
μέλος της ομάδας του εκπαιδευτικού προσωπικού του 
ΔΠΜΣ, που θα ορίζεται από τον Διευθυντή). Η προφο¬ 
ρική εξέταση θα ξεκινά με τη γνωστοποίηση των ίδιων 
θεμάτων ταυτόχρονα (χρονικά) με τη γραπτή εξέταση για 
τους υπόλοιπους φοιτητές και θα ολοκληρώνεται μετά τη 
λήξη της γραπτής εξέτασης, με προφορική εξέταση στα 
ίδια θέματα ενώπιον της διμελούς επιτροπής, στην ίδια ή 
σε διαφορετική αίθουσα (αν η προφορική εξέταση ξεκι¬ 
νήσει πριν απάτην ολοκλήρωση της γραπτής εξέτασης). 

4. Για όλες τις κατηγορίες, που αφορούν αποδεδειγμέ¬ 
να και χρόνια προβλήματα υγείας, που δεν επιτρέπουν 
συμμετοχή σε γραπτές εξετάσεις, ο φοιτητής πρέπει να 
υποβάλλει σχετικό αίτημα παροχής πρόσθετων ακαδη¬ 
μαϊκών διευκολύνσεων στη γραμματεία του ΔΠΜΣ, κα- 
ταθέτονταςτα απαιτούμενα από το νόμο δικαιολογητικά, 
πρωτότυπη δηλαδή γνωμάτευση (ή επικυρωμένο φωτο¬ 
αντίγραφο αυτής) από Δημόσιο Νοσοκομείο, η οποία 
θα φέρει υπογραφή Διοικητικού Υπαλλήλου και Αριθμό 
Πρωτοκόλλου. Ειδικότερα για την πάθηση της δυσλεξίας 
η γνωμάτευση θα φέρει ημερομηνία πιστοποίησης της 
πάθησης προγενέστερη του έτους εισαγωγής στο ΔΠΜΣ. 
Φοιτητές με μαθησιακές δυσκολίες (όπως π.χ. δυσλεξία) 
θα ήταν σκόπιμο επιπλέον να προσκομίσουν, αν υπάρ¬ 
χει, αναλυτικό ιατρικό πιστοποιητικό, στο οποίο εκτός 
από τη διάγνωση και την αξιολόγηση των γνωστικών 
ικανοτήτων του φοιτητή, θα αναφέρονται και σχετικές 
εισηγήσεις για την παροχή ακαδημαϊκών διευκολύνσεων. 
Στις περιπτώσεις όπου δεν υπάρχει πρόσφατη αξιολό¬ 
γηση ο φοιτητής είναι σκόπιμο να καταθέσει αντίγραφο 
διευκολύνσεων, που του δόθηκαν στο παρελθόν. Σε πε¬ 


ρίπτωση που ο φοιτητής αντιμετωπίζει πρόβλημα υγεί¬ 
ας (όπως π.χ. διαβήτη, επιληψία, κ.λπ.) είναι σκόπιμο να 
καταθέσει όχι μόνο τη διάγνωση αλλά και την περιγραφή 
των μέτρων και ενεργειών, που πρέπει να ληφθούν σε 
περίπτωση έκτακτου περιστατικού. 

5. Οι διδάσκοντες είναι υποχρεωμένοι να διατηρούν 
αρχείο με τις επιδόσεις των φοιτητών σε όλες τις εργα¬ 
σίες, που αξιολογούνται και να ενημερώνουν τους φοι¬ 
τητές σχετικά με την επίδοσή τους σε αυτές σε εύλογο 
χρονικό διάστημα μετά τη διεξαγωγή των εργασιών ή 
των λοιπών δραστηριοτήτων. 

6. Μετά την διεξαγωγή των γραπτών εξετάσεων, οι 
διδάσκοντες είναι υποχρεωμένοι να εκδίδουν τα απο¬ 
τελέσματα της αξιολόγηση της επίδοσης των φοιτητών 
μέσα σε διάστημα 15 ημερών από την ημερομηνία της 
γραπτής εξέτασης. Τα αποτελέσματα προσκομίζονται 
στη Γραμματεία του ΠΜΣ και περιλαμβάνουν τον τελικό 
βαθμό και ανάλυση του τρόπου, που αυτός προέρχεται 
από τις τελικές εξετάσεις και τις εργασίες. 

7. Η βαθμολογική κλίμακα για την αξιολόγηση των 
επιδόσεων των μεταπτυχιακών φοιτητών ορίζεται 
από το 0,0 ως το 10,0 ως εξής: (α) 8,5 έως 10,0 Άριστα) 
(β) 7,0 έως 8,4 Αίαν καλώς) (γ) 5,0 έως 6,9 'Καλώς’ και 
(δ) 0,0 έως 4,9 'Κακώς) Βαθμολογία κάτω του 5 θεωρείται 
ανεπαρκής και επιβάλλει την επαναπαρακολούθηση του 
μαθήματος. 

8. Αν κάποιος φοιτητής πλήρους φοίτησης αποτύχει σε 
μέχρι δύο το πολύ μαθήματα συνολικά στην πρώτη εξε¬ 
ταστική περίοδο στο τέλος του εξαμήνου, έχει δικαίωμα 
εγγραφής στο επόμενο εξάμηνο και είναι υποχρεωμένος 
να εξεταστεί στα μαθήματα αυτά στην επαναληπτική 
εξεταστική περίοδο του Σεπτεμβρίου. Απορριπτικός 
βαθμός σε περισσότερα από δύο μαθήματα στην πρώ¬ 
τη εξεταστική στο τέλος του εξαμήνου ή στην επανα¬ 
ληπτική εξεταστική περίοδο του Σεπτεμβρίου, οδηγεί 
σε άμεση και αυτόματη διαγραφή του φοιτητή από το 
ΔΠΜΣ. Απορριπτικός βαθμός σε ένα ή δύο το πολύ μα¬ 
θήματα κατά την εξεταστική του Σεπτεμβρίου σημαίνει 
ότι ο φοιτητής έχει δικαίωμα επανάληψης της εξέτασης 
για μία μόνο ακόμα φορά (στο τέλος του εξαμήνου) κα- 
ταβάλλοντος ως εξέταστρα (για κάθε μάθημα) ποσό ίσο 
με 100 €. 

9. Αν κάποιος φοιτητής μερικής φοίτησης αποτύχει σε 
ένα το πολύ μάθημα συνολικά, στην πρώτη εξεταστική 
περίοδο στο τέλος του εξαμήνου, έχει δικαίωμα εγγρα¬ 
φής στο επόμενο εξάμηνο και είναι υποχρεωμένος να 
εξεταστεί στο μάθημα αυτό στην επαναληπτική εξετα¬ 
στική περίοδο του Σεπτεμβρίου. Απορριπτικός βαθμός 
σε περισσότερα από ένα μαθήματα στην πρώτη εξε¬ 
ταστική στο τέλος του εξαμήνου ή στην επαναληπτική 
εξεταστική περίοδο του Σεπτεμβρίου, οδηγεί σε άμε¬ 
ση και αυτόματη διαγραφή του φοιτητή από το ΠΜΣ. 
Απορριπτικός βαθμός σε ένα το πολύ μάθημα κατά την 
εξεταστική του Σεπτεμβρίου σημαίνει ότι ο φοιτητής 
έχει δικαίωμα επανάληψης της εξέτασης για μία μόνο 
ακόμα φορά (στο τέλος του εξαμήνου) καταβάλλοντος 
ως εξέταστρα ποσό ίσο με 100 €. 

10. Δεν επιτρέπεται η επαναληπτική εξέταση, προ- 
κειμένου ο φοιτητής να βελτιώσει τη βαθμολογία του. 
Υπάρχει μόνο μία επαναληπτική εξέταση για το α’ και β’ 
εξάμηνο, η οποία διενεργείται τον Σεπτέμβριο. Σε περί¬ 
πτωση αποτυχίας και στην επαναληπτική περίοδο του 
Σεπτεμβρίου για το β' εξάμηνο, ο φοιτητής/η φοιτήτρια 
υποχρεούται να παρακολουθήσει το ίδιο ή άλλο ισοδύ¬ 
ναμο μάθημα το επόμενο εξάμηνο. Αν αποτύχει και πάλι, 
προκειμένου να δηλώσει μαθήματα μετά το γ’ εξάμηνο, 
καταβάλλει εκ' νέου δίδακτρα. 

11. Οι φοιτητές, που θεωρούν ότι αδικήθηκαν στη 
βαθμολόγησή τους σε συγκεκριμένο μάθημα, έπει¬ 
τα από δύο συνεχείς αποτυχίες, έχουν το δικαίωμα να 
απευθύνονται σε σχετική Τριμελή Επιτροπή η οποία θα 
ορίζεται από τη ΣΕ κατά περίπτωση για να εξετάσει το 
θέμα, πριν την αποβολή τους από το πρόγραμμα, για 
επανεξέτασή τους. Στην παραπάνω Τριμελή Επιτροπή 
δεν θα συμμετέχει και ο διδάσκων καθηγητής, ο οποίος 
βαθμολόγησε το μάθημα. 

12.0 τελικός βαθμός του Μεταπτυχιακού Διπλώματος 
Ειδίκευσης υπολογίζεται ως ο σταθμικός μέσος όρος του 
τελικού βαθμού σε κάθε μάθημα και την μεταπτυχιακή 
διπλωματική εργασία επί τον αριθμό των διδακτικών 
μονάδων του μαθήματος και της μεταπτυχιακής διπλω¬ 
ματικής εργασίας, αντίστοιχα. 

Άρθρο 12ο: 

ΑΞΙΟΛΟΓΗΣΗ ΜΑΘΗΜΑΤΩΝ ΚΑΙ ΔΙΔΑΣΚΟΝΤΩΝ 

1. Κατά την 9η -10η εβδομάδα διδασκαλίας, οι μετα¬ 
πτυχιακοί φοιτητές αξιολογούν κάθε μάθημα που δι¬ 
δάσκονται με βάση ερωτηματολόγιο, που συμπληρώ¬ 
νουν. Η αξιολόγηση γίνεται με έντυπα ή ηλεκτρονικά 
ερωτηματολόγια και με τη βοήθεια του πληροφοριακού 
συστήματος της ΜΟΔΙΠ του Ιδρύματος. Στην περίπτω¬ 
ση έντυπων ερωτηματολογίων, αυτά συμπληρώνονται 
ανωνύμως και σφραγίζονται σε ειδικό φάκελο. Η όλη 
διαδικασία υποστηρίζεται από τη Γραμματεία του ΠΜΣ 
και τα μέλη ΕΤΠ του Τμήματος. 

2. Το σχετικό ερωτηματολόγιο αξιολόγησης, καλύπτει 
το μάθημα ως προς το περιεχόμενο, τον τρόπο διδασκα¬ 
λίας και τις αρχές και τη φιλοσοφία του μεταπτυχιακού 
προγράμματος. Η αξιολόγηση του διδάσκοντα από τους 
μεταπτυχιακούς φοιτητές γίνεται με γενικά κριτήρια, 
όπως αυτά που περιλαμβάνονται στις οδηγίες της ΑΔΙΠ 
αναφορικά με τις γνώσεις και την ικανότητα μετάδοσης 
τους στους φοιτητές, την προετοιμασία του, την προθυ¬ 
μία του να απαντά σε ερωτήσεις, την έγκαιρη βαθμολό¬ 
γηση και επιστροφή εργασιών και γραπτών εξετάσεων, 
και την τήρηση των ωρών διδασκαλίας του μαθήματος 
και των ωρών γραφείου, κλπ., και ειδικά κριτήρια, όπως η 
χρησιμοποίηση της πλέον σύγχρονης διεθνώς καθιερω¬ 
μένης βιβλιογραφίας για αυτό το επίπεδο σπουδών, κ.λπ. 

3. Τα αποτελέσματα της αξιολόγησης παραδίδονται 
από τη Γραμματεία του ΠΜΣ στη ΣΕ και τον Διευθυντή 
τουΔΠΜΣ μετά την υποβολή από τους διδάσκοντες των 
βαθμολογιών σε όλα τα μαθήματα. Η ΣΕ συντάσσει έκθε¬ 
ση εσωτερικής αξιολόγησης, την οποία υποβάλλει στον 
Διευθυντή του ΠΜΣ και την ΓΣ. 


4. Ο Διευθυντής του ΔΠΜΣ ενημερώνει σχετικά κάθε 
διδάσκοντα και του παραδίδει αντίγραφο των αποτελε¬ 
σμάτων της αξιολόγησης που αφορούν τον ίδιο. 

5. Σε περίπτωση σημαντικής υστέρησης του διδάσκο¬ 
ντα σε αρκετά κριτήρια αξιολόγησης της εκπαιδευτικής 
επίδοσης του, η ΣΕ αποφασίζει τα ενδεδειγμένα μέτρα 
για την αντιμετώπιση των προβλημάτων, που έχουν δι¬ 
απιστωθεί. Εάν ο διδάσκων αξιολογείται για δύο συνεχό¬ 
μενες φορές στο ίδιο μάθημα με βαθμολογία χαμηλότε¬ 
ρη του απόλυτου μέσου όρου, ο Διευθυντής του ΔΠΜΣ 
μπορεί να αποφασίσει τη στέρηση του δικαιώματος 
διδασκαλίας για ένα έτος στον διδάσκοντα, έπειτα από 
εισήγηση της ΣΕ. 

6. Για τις περιπτώσεις με σοβαρά παράπονα φοιτητών, 
η ΣΕ έχει την υποχρέωση να λάβει ή να εισηγηθεί στον 
Διευθυντή του ΔΠΜΣ τα ενδεδειγμένα μέτρα (σύσταση, 
παρακράτηση μέρους ή ολόκληρης της αποζημίωσης, 
αφαίρεση του δικαιώματος διδασκαλίας) για τη θεραπεία 
των προβλημάτων που έχουν διαπιστωθεί. Για τις περι¬ 
πτώσεις στις οποίες συνεχίζεται η διεξαγωγή μαθήματος 
με τρόπο που δημιουργεί προβλήματα στην εύρυθμη 
λειτουργία του προγράμματος σπουδών, η ΣΕ μπορεί να 
εισηγηθεί στον Διευθυντή του ΔΠΜΣ την αντικατάσταση 
του διδάσκοντα, ανεξαρτήτως αν αυτός είναι μέλος ΕΠ 
τουΤΕΙ ή εξωτερικός συνεργάτης. 

7. Κατά τη λήξη της θητείας της Σ.Ε., με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 
οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. Ο απολογισμός 
κατατίθεται στο Τμήμα, στο οποίο ανήκει το Π.Μ.Σ. 

8. Εκτός από τις διαδικασίες εσωτερικής και εξωτε¬ 
ρικής αξιολόγησης, καθώς και διασφάλισης και πιστο¬ 
ποίησης της ποιότητας, οι οποίες προβλέπονται στο 
ν. 4009/2011 (Α' 189), εξωτερική ακαδημαϊκή αξιολόγη¬ 
ση των Π.Μ.Σ. κάθε Σχολής, διενεργεί εξαμελής Επιστη¬ 
μονική Συμβουλευτική Επιτροπή (Ε.Σ.Ε.). Με απόφαση 
της Κοσμητείας της Σχολής Διοίκησης και Οικονομίας 
συγκροτείται μία Ε.Σ.Ε. για τα Π.Μ.Σ. κάθε Τμήματος και 
τα μέλη της επιλέγονται από σχετικό Μητρώο αξιολογη- 
των που τηρείται σε κάθε Σχολή. Για την κατάρτιση του 
Μητρώου κάθεΤμήμα προτείνει, με τεκμηριωμένη εισή¬ 
γηση της Συνέλευσης του Τμήματος, τρία (3) μέλη από 
την ημεδαπή ή την αλλοδαπή. Λοιπές λεπτομέρειες ως 
προς την κατάρτιση και επικαιροποίηση του Μητρώου, 
ορίζονται με απόφαση της Συγκλήτου που δημοσιεύεται 
στην Εφημερίδα της Κυβερνήσεως. Η απόφαση συγκρό¬ 
τησης της Ε.Σ.Ε. εκδίδεται ύστερα από διαβούλευση με 
τους Προέδρους των Τμημάτων, αφού προηγουμένως 
έχει διερευνηθεί η διαθεσιμότητα των υποψηφίων, και 
αφορά, κατά προτίμηση, σε υποψηφίους/ες ίδιου ή συ¬ 
ναφούς γνωστικού αντικειμένου με τα γνωστικά αντικεί¬ 
μενα που θεραπεύουν τα υπό αξιολόγηση προγράμματα 
σπουδών και που έχουν διακριθεί για το ερευνητικό τους 
έργο.Τα μέλη των Ε.Σ.Ε. στην αρχή της θητείαςτους ενη¬ 
μερώνονται για κάθε θέμα που αφορά στα Π.Μ.Σ., τον 

αριθμό των φοιτητών/τριών, τους κανόνες επιλογής, το 
λειτουργικό κόστος και τα τέλη φοίτησης. Ειδικότερα, ο 
απολογισμός της παραγράφου 2 με ευθύνη της Κοσμη¬ 
τείας αποστέλλεται αμελλητί στα μέλη της οικείας Ε.Σ.Ε. 

9. Ανά πενταετία τα μέλη των Ε.Σ.Ε. επισκέπτονται τις 
εγκαταστάσεις του Τμήματος για επαρκές χρονικό δι¬ 
άστημα, κατά το οποίο συναντώνται και συζητούν με 
εκπροσώπους των διδασκόντων και των φοιτητών, κα¬ 
θώς και με τους Διευθυντές και τα μέλη των συλλογικών 
οργάνων των Π.Μ.Σ., προκειμένου να διαμορφώσουν 
την τελική έκθεση αξιολόγησης. Η τελική έκθεση αξιο¬ 
λόγησης, η οποία περιέχει και προτάσεις για τη συνεχή 
βελτίωση των προγραμμάτων σπουδών, υποβάλλεται 
στην Κοσμητεία, στο Τμήμα και στη Σύγκλητο, προκει¬ 
μένου να τη συνεκτιμήσει για τη συνέχιση ή μη της λει¬ 
τουργίας των Π.Μ.Σ., σύμφωνα με την παράγραφο 8 του 
άρθρου 32. Στα μέλη των Ε.Σ.Ε. καταβάλλονται δαπάνες 
μετακίνησης σύμφωνα με τα οριζόμενα στην υποπαρά- 
γραφο Δ9 της παρ. Δ του άρθρου 2 του ν. 4336/2015. 
Ο απολογισμός και οι αξιολογήσεις του παρόντος άρ¬ 
θρου δημοσιοποιούνται στο διαδικτυακό τόπο των 
Ιδρυμάτων και κοινοποιούνται, με ευθύνη της Κοσμη¬ 
τείας, στον Υπουργό Παιδείας, Έρευνας και Θρησκευ¬ 
μάτων, λαμβάνονται δε υπόψη στις διαδικασίες εξωτε¬ 
ρικής αξιολόγησης και πιστοποίησης της ποιότητάς του 
ν. 4009/2011. 

10. Οι Σχολές οφείλουν να καταρτίσουν το Μητρώο 
αξιολογητών και να συγκροτήσουν την Επιστημονική 
Συμβουλευτική Επιτροπή (Ε.Σ.Ε.), σύμφωνα με τις πα¬ 
ραγράφους 3 και 4 του άρθρου 44 έως τον Σεπτέμβριο 
του έτους 2018, άλλως μέσα σε προθεσμία δύο (2) μηνών 
από την ίδρυση κάθε Π.Μ.Σ. 

Άρθρο 13ο: 

ΕΚΠΟΝΗΣΗ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ 

ΕΡΓΑΣΙΑΣ 

1. Ο φοιτητής του προγράμματος πλήρους φοίτησης 
θα πρέπει να ετοιμάσει κατά τη διάρκεια του δευτέρου 
εξάμηνου ένα προκαταρκτικό περίγραμμα έρευνας για 
την εκπόνηση της μεταπτυχιακής διπλωματικής εργα¬ 
σίας και να επιλέξει επιβλέποντα καθηγητή. Επιβλέ- 
πων καθηγητής για την εκπόνηση της μεταπτυχιακής 
διπλωματικής εργασίας μπορεί να είναι: (α) μέλος ΕΠ του 
τμήματος Διοίκησης Επιχειρήσεων ή του Τμήματος Διοί¬ 
κησης Συστημάτων Εφοδιασμού, κάτοχος διδακτορικού 
διπλώματος ή (β) εξωτερικός συνεργάτης, διδάσκων του 
ΠΜΣ, κάτοχος διδακτορικού διπλώματος (σύμφωνα με 
το άρθρο 16 του παρόντος οδηγού). Το προκαταρκτικό 
περίγραμμα έρευνας για την εκπόνηση της μεταπτυχια¬ 
κής διπλωματικής εργασίας συμπληρώνεται σε έντυπο 
που διανέμεται από τη Γραμματεία του ΔΠ ΜΣ. Σε αυτό θα 
πρέπει να προσδιορίζεται το πρόβλημα που θα αναλυθεί, 
η επιχείρηση ή ο οργανισμός με τον οποίον ενδεχομένως 
θα γίνει η απαραίτητη συνεργασία, η μεθοδολογία και 
η βιβλιογραφία που θα χρησιμοποιηθεί. Για τον φοιτη¬ 
τή του προγράμματος μερικής φοίτησης οι ενέργειες 
αυτές γίνονται στη διάρκεια του τέταρτου εξάμηνου. 
Οι μεταπτυχιακές διπλωματικές εργασίες διενεργούνται 
ατομικά. 


2. Οι προτάσεις για εκπόνηση πτυχιακής εργασίας 
εξετάζονται από την ΣΕ. Η αποδοχή της πρότασης για 
εκπόνηση της εργασίας θα γίνεται με κριτήρια τη συνά¬ 
φεια του θέματος με το μεταπτυχιακό πρόγραμμα, τα 
αναμενόμενα οφέλη και τυχόν στοιχεία πρωτοτυπίας 
στην προσέγγιση. 

3. Η μεταπτυχιακή διπλωματική εργασία εκπονείται 
μετά το πέρας της διδασκαλίας των μαθημάτων (δεύτερο 
εξάμηνο σπουδών για τους φοιτητές του προγράμματος 
πλήρους φοίτησης και τέταρτο εξάμηνο σπουδών για 
τους φοιτητές του προγράμματος μερικής φοίτησης) και 
με την προϋπόθεση ότι ο φοιτητής έχει ολοκληρώσει με 
επιτυχία το σύνολο των μαθημάτων του προγράμματος 
σπουδών. Η ελάχιστη διάρκεια εκπόνησης της μεταπτυ¬ 
χιακής εργασίας είναι τέσσερις μήνες από την αποδοχή 
της πρότασης για εκπόνηση της εργασίας, ενώ η μέγιστη 
διάρκεια είναι δώδεκα μήνες. 

4. Σε εξαιρετικές περιπτώσεις και για φοιτητές που 
δικαιολογημένα δεν ανταποκρίθηκαν στις απαιτήσεις 
για σοβαρούς προσωπικούς λόγους ή λόγους υγείας ή 
ανωτέρας βίας, η ΣΕ μετά από σχετική αίτηση του ενδια¬ 
φερομένου φοιτητή, μπορεί να χορηγήσει παράταση 
της διάρκειας εκπόνησης της μεταπτυχιακής του ερ¬ 
γασίας. Στις περιπτώσεις αυτές και κατά την κρίση της 
ΣΕ οι φοιτητές μπορεί να επιβαρύνονται με επιπλέον 
δίδακτρα παρακολούθησης της μεταπτυχιακής εργασίας 
τους, ύψους μέχρι 100 €. 

5. Σε περίπτωση που φοιτητής ζητήσει αλλαγή θέμα¬ 
τος ή αλλαγή επιβλέποντος καθηγητή χωρίς τη σύμφωνη 
γνώμη αυτού, τότε υποχρεώνεται να καταβάλλει επιπλέ¬ 
ον τα δίδακτρα ενός εξαμήνου. 

6. Η μεταπτυχιακή διπλωματική εργασία θα πρέπει 
να είναι αντίστοιχης ποιότητας με το επίπεδο σπουδών. 
Οι προδιαγραφές της αναφέρονται στον οδηγό εκπόνη¬ 
σης μεταπτυχιακών διπλωματικών εργασιών, που εγκρί- 
νεται με απόφαση της ΓΣ. Κατά τη διάρκεια εκπόνησης 
της μεταπτυχιακής διπλωματικής εργασίας ο φοιτητής 
είναι υποχρεωμένος να συναντάται συχνά με τον επι- 
βλέποντα καθηγητή ώστε να τον ενημερώνει και να τον 
συμβουλεύεται. 

7. Με την ολοκλήρωση της συγγραφής της μεταπτυ¬ 
χιακής διπλωματικής εργασίας ορίζεται από τη ΣΕ του 
ΔΠΜΣ, τριμελής εξεταστική επιτροπή, στην οποία συμ¬ 
μετέχουν ο επιβλέπων καθηγητής και δύο άλλα μέλη 
ΕΠ ή/και διδάσκοντες του ΔΠΜΣ, οι οποίοι είναι κάτοχοι 
διδακτορικού διπλώματος. 

8. Η μεταπτυχιακή διπλωματική εργασία υποστηρί¬ 
ζεται δημόσια ενώπιον της τριμελούς εξεταστικής επι¬ 
τροπής. Ο φοιτητής παρουσιάζει τα κύρια σημεία της 
εργασίας με τα συμπεράσματα. Στη συνέχεια η εξετα¬ 
στική επιτροπή αξιολογεί την εργασία σύμφωνα με όσα 
αναφέρονται στον οδηγό εκπόνησης μεταπτυχιακών 
διπλωματικών εργασιών, που εγκρίνεται με απόφαση 
της ΓΣ. Η αξιολόγηση της Διπλωματικής Εργασίας βασί¬ 
ζεται σε ένα σύνολο κανόνων ποιότητας, που απαιτεί η 
διοικητική επιστήμη και περιλαμβάνουν την τυχόν πρω- 

τότυπη ή καινοτόμο συνεισφορά της, την τυχόν ύπαρξη 
δημοσιεύσεων σε έγκυρα διεθνή περιοδικά ή συνέδρια, 
καθώς και τον χαρακτήρα της εργασίας. Κάθε μέλος 
αξιολογεί ξεχωριστά και στο τέλος υπολογίζεται ο μέσος 
όρος βαθμολογίας των τριών μελών. 

9. Περισσότερες λεπτομέρειες για τη διαδικασία ολο¬ 
κλήρωσης της μεταπτυχιακής διπλωματικής εργασίας, 
περιέχονται στο σχετικό οδηγό εκπόνησης μεταπτυχια¬ 
κής διπλωματικής εργασίας. 

Άρθρο 14ο: 

ΑΠΟΝΟΜΗ ΜΕΤΑΠΤΥΧΙΑΚΟΥ ΔΙΠΛΩΜΑΤΟΣ 

ΕΙΔΙΚΕΥΣΗΣ 

1. Για την απόκτηση του ΜΔΕ απαιτείται η παρακο¬ 
λούθηση και η επιτυχής εξέταση στα δέκα συνολικά μα¬ 
θήματα του πρώτου και του δεύτερου εξαμήνου, όπως 
αυτά περιγράφονται παραπάνω, η επιτυχής παρακολού¬ 
θηση των υποχρεωτικών σεμιναρίων και η συμμετοχή 
στις πρακτικές ασκήσεις, καθώς και η εκπόνηση πρω¬ 
τότυπης μεταπτυχιακής διπλωματικής εργασίας υπό την 
επίβλεψη του επιβλέποντος καθηγητή. 

2.0 τίτλος του Μεταπτυχιακού Διπλώματος Ειδίκευσης 
είναι δημόσιο έγγραφο. 0 τύπος του ορίζεται με απόφα¬ 
ση της Συγκλήτου και υπογράφεται από τον Πρύτανη, 
τον Πρόεδρο του Τμήματος και τον Διευθυντή του Π.Μ.Σ. 

3. Στους απόφοιτουςτου Π.Μ.Σ. μπορεί να χορηγείται, 
πριν από την απονομή, βεβαίωση ότι έχουν περατώσει 
επιτυχώςτην παρακολούθηση του Προγράμματος. 

Άρθρο 15ο: 

ΔΙΑΡΚΕΙΑ ΛΕΙΤΟΥΡΓΙΑΣ 

1. Το ΠΜΣ θα λειτουργήσει από το ακαδημαϊκό έτος 
2018-19 και για τα επόμενα οκτώ (8) ακαδημαϊκά έτη 
με τη δομή και τους κανόνες, που περιγράφονται στα 
άρθρα του παρόντος και σύμφωνα με τις διατάξεις του 
ν. 4485/2017, που αφορούν σε σπουδές δεύτερου κύ¬ 
κλου, με εξαίρεση τις προϊσχύουσες διατάξεις που εξακο¬ 
λουθούν να ισχύουν μεταβατικά αποκλειστικά και μόνο 
για την ολοκλήρωση της φοίτησης των φοιτητών που 
έχουν ήδη εγγράφει σύμφωνα με την περίπτωση β' της 
παραγράφου 2 του άρθρου 85 του ν. 4485/2017. 

2. Μετά το πέρας της περιόδου αυτής θα αξιολογηθεί η 
δυνατότητα συνέχισης της λειτουργίας του, σύμφωνα με 
το ισχύον θεσμικό πλαίσιο και εφόσον κριθεί αναγκαίο, η 
δομή του Προγράμματος και οι κανόνες λειτουργίας του 
θα αναθεωρηθούν με βάση την πρόσθετη εμπειρία, που 
θα αποκτηθεί και τις επικρατούσες συνθήκες. 

Άρθρο 16ο: 

ΔΙΔΑΚΤΙΚΟ ΠΡΟΣΩΠΙΚΟ 

1. Σύμφωνα με τις διατάξεις του άρθρου 36 του 
ν. 4485/2017, ποσοστό 80% τουλάχιστον του διδακτικού 
έργου θα υποστηριχθεί από μέλη Δ.Ε.Π.των συνεργαζό- 
μενωνΤμημάτων ή διδάσκοντες σύμφωνα με το π.δ.407/ 
1980 (Α' 112) ή το άρθρο 19 του ν. 1404/1983 (Α' 173) ή 
την παρ. 7 του άρθρου 29 του ν. 4009/2011 .Το υπόλοιπο 
(μέχρι το πολύ 20%) ποσοστό του διδακτικού έργου θα 
ανατεθεί με αιτιολογημένη απόφαση της ΕΔΕ σε μέλη 


Δ.Ε.Π.άλλωνΤμημάτωντουΤΕΙ Κεντρικής Μακεδονίας ή 
σε μέλη Δ.Ε.Π. άλλων Α.Ε.Ι. ή ερευνητές από ερευνητικά 
κέντρα του άρθρου 13Α του ν. 4310/2014 (Α' 258) ή σε 
προσωπικό της παρ. 5 του άρθρου 36 του ν. 4485/2017. 

2. Με απόφαση της ΓΣ μπορεί να ανατίθεται επικου¬ 
ρικό έργο σε διδάσκοντες βάσει του π.δ. 407/1980 ή σε 
Καθηγητές Εφαρμογών τωνΤΕΙ και της Α.Σ.ΠΑΙ.Τ.Ε., οι 
οποίοι κατέχουν τα εκ του νόμου προβλεπόμενα τυπικά 
προσόντα. 

3. Σύμφωνα με τους νόμους 4485 και 4521 όλοι οι δι¬ 
δάσκοντες πρέπει να είναι κάτοχοι διδακτορικού. 

4. Τα κριτήρια επιλογής των διδασκόντων στο ΔΠΜΣ 
είναι η επιστημονική επάρκεια και η συνάφεια της ειδι¬ 
κότητας, της πείρας και του διδακτικού και ερευνητικού 
τους έργου με το συγκεκριμένο μάθημα. Το κριτήριο της 
καταλληλόλητας και αποτελεσματικότητας υπερισχύει 
της ιεραρχικής θέσης. 

5. Εφόσον ικανοποιούνται τα αναγκαία κριτήρια, η 
επιλογή διδασκόντων γίνεται δίνοντας πρώτη προτε¬ 
ραιότητα στα μέλη ΕΠ των Τμημάτων Διοίκησης Επι¬ 
χειρήσεων και Διοίκησης Συστημάτων Εφοδιασμού και 
στη συνέχεια των άλλων Τμημάτων του ΤΕΙ Κεντρικής 
Μακεδονίας.Τα μέλη ΕΠ τουΤμήματος δεν επιτρέπεται 
να απασχολούνται αποκλειστικά στο ΔΠΜΣ. 

6. Η διδασκαλία των μαθημάτων και των ασκήσεων 
του ΔΠΜΣ ανατίθεται από τη ΓΣ με απόφαση της, ύστε¬ 
ρα από εισήγηση της ΕΔΕ των μελών ΕΠ τουΤμήματος. 
Προς την κατεύθυνση αυτή θα καταβάλλεται προσπά¬ 
θεια ώστε κάθε μάθημα να διδάσκεται από δύο διδά¬ 
σκοντες, οι οποίοι θα ικανοποιούν πλήρως τα αναγκαία 
προαναφερθέντα κριτήρια. 

7. Κάθε διδάσκοντας θα μπορεί να διδάσκει ως τρία μα¬ 
θήματα στο ΠΜΣ, να επιβλέπει ως πέντε μεταπτυχιακές 
διπλωματικές εργασίες και να είναι σύμβουλος σπουδών 
ως σε οκτώ φοιτητές. Υπέρβαση των παραπάνω αριθμών 
είναι δυνατή σε εξαιρετικές μόνο περιπτώσεις, μετά από 
σχετική απόφαση του διευθυντή του ΠΜΣ. 

8. Η ωριαία αποζημίωση των διδασκόντων για τη δι¬ 
δασκαλία και η αποζημίωση για την επίβλεψη μεταπτυ¬ 
χιακών διπλωματικών εργασιών ρυθμίζονται με εισή¬ 
γηση της ΣΕ του ΠΜΣ, ανάλογα με το διαθέσιμο ετήσιο 
προϋπολογισμό του Προγράμματος και τις διατάξεις του 
σχετικού υφιστάμενου θεσμικού πλαισίου. 

Άρθρο 17ο: 

ΔΙΑΘΕΣΙΜΕΣ ΥΠΟΔΟΜΕΣ 

ΚΑΙ ΚΟΣΤΟΣ ΛΕΙΤΟΥΡΓΙΑΣ 

1. Για την υλοποίηση του ΔΠΜΣ θα χρησιμοποιηθούν 
διαθέσιμοι χώροι των Τμημάτων Διοίκησης Επιχειρή¬ 
σεων και Διοίκησης Συστημάτων Εφοδιασμού, που δια¬ 
μορφώθηκαν κατάλληλα ώστε να περιέχουν μία πλήρως 
εξοπλισμένη με εποπτικά μέσα αίθουσα διδασκαλίας 
(χωρητικότητας 50 ατόμων). 

2. Το περιεχόμενο του Προγράμματος Μεταπτυχιακών 
Σπουδών στη «Δημόσια Διοίκηση» προβλέπει τη διδα¬ 
σκαλία έντεκα (11) συνολικά μαθημάτων (υποχρεωτικών 
και επιλογής) και την επίβλεψη της εκπόνησης των με¬ 
ταπτυχιακών διπλωματικών εργασιών. Σύμφωνα με τις 

διατάξεις του άρθρου 36 του ν. 4485/2017, ποσοστό 80% 
τουλάχιστον του διδακτικού έργου θα υποστηριχθεί από 
μέλη Δ.Ε.Π. του Τμήματος ή διδάσκοντες σύμφωνα με το 
π.δ. 407/1980 (Α’ 112) ή το άρθρο 19 του ν. 1404/1983 
(Α’ 173) ή την παρ. 7 του άρθρου 29 του ν. 4009/2011.Το 
υπόλοιπο (μέχρι το πολύ 20%) ποσοστό του διδακτικού 
έργου θα ανατεθεί με αιτιολογημένη απόφαση της Ε.Δ.Ε 
σε μέλη Δ.Ε.Π. άλλωνΤμημάτων τουΤΕΙ Κεντρικής Μα¬ 
κεδονίας ή σε μέλη Δ.Ε.Π. άλλων Α.Ε.Ι. ή ερευνητές από 
ερευνητικά κέντρα του άρθρου 13Α του ν. 4310/2014 
(Α’ 258) ή σε προσωπικό της παρ. 5 του άρθρου 36 του 
ν. 4485/2017. 

Άρθρο 18ο: 

ΔΙΔΑΚΤΡΑ ΚΑΙ ΑΛΛΑ ΕΣΟΔΑ 

1. Η χρηματοδότηση του ΔΠΜΣ μπορεί σύμφωνα με 
την παράγραφο 1 του άρθρου 37, του ν. 4485/2017 περί 
θεσμικού πλαισίου για τις μεταπτυχιακές σπουδές, να 
προέρχεται από: (α) τον προϋπολογισμό τουΤΕΙ Κεντρι¬ 
κής Μακεδονίας, (β) τον προϋπολογισμό του Υπουργείου 
Παιδείας, Έρευνας και Θρησκευμάτων, (γ) δωρεές, πα¬ 
ροχές, κληροδοτήματα και κάθε είδους χορηγίες φο¬ 
ρέων του δημόσιου ή ιδιωτικού τομέα, (δ) πόρους από 
ερευνητικά προγράμματα, (ε) πόρους από προγράμματα 
της Ευρωπαϊκής Ένωσης ή άλλων διεθνών οργανισμών, 
(στ) μέρος των εσόδων των Ειδικών Λογαριασμών Κον- 
δυλίωνΈρευνας (Ε.Λ.Κ.Ε.) τουΤΕΙ Κεντρικής Μακεδονίας, 
(ζ) κάθε άλλη νόμιμη αιτία. Ενώ σύμφωνα με την παρά¬ 
γραφο 2 του ίδιου άρθρου και σε αιτιολογημένες πε¬ 
ριπτώσεις, κατά τις οποίες τα λειτουργικά έξοδα ενός 
ΔΠΜΣ δεν καλύπτονται εξ ολοκλήρου από τις ως ανω¬ 
τέρω πηγές χρηματοδότησης, μέρος των λειτουργικών 
του εξόδων μπορεί να καλύπτεται από τέλη φοίτησης. 

2. Η διαχείριση των εσόδων του ΔΠΜΣ θα γίνεται από 
τον Ειδικό Λογαριασμό Κονδυλίων Έρευνας (ΕΛΚΕ) και 
κατανέμονται σύμφωνα με τις διατάξεις της παραγρά¬ 
φου 4, του άρθρου 37 του ν. 4485/2017 περί θεσμι¬ 
κού πλαισίου για τις μεταπτυχιακές σπουδές, ως εξής: 
(α) εβδομήντα τοις εκατό (70%) για λειτουργικά έξοδα 
του προγράμματος τα οποία κατανέμονται σε δαπάνες 
διδασκαλίας, διοικητικής και τεχνικής υποστήριξης, με¬ 
τακινήσεων, εξοπλισμού, αναλώσιμων, χορήγησης υπο¬ 
τροφιών σε μεταπτυχιακούς φοιτητές και λοιπές δαπά¬ 
νες. Οι δαπάνες αποζημίωσης του τακτικού διδακτικού, 
τεχνικού και διοικητικού προσωπικού των ιδρυμάτων 
αφορά σε εργασία που υπερβαίνει τις κατά νόμο υποχρε¬ 
ώσεις τους και (β) τριάντα τοις εκατό (30%) για κάλυψη 
λειτουργικών εξόδων του Ιδρύματος, με προτεραιότητα 
στην κάλυψη των αναγκών των ΠΜΣ που λειτουργούν 
χωρίς τέλη φοίτησης. 

3. Ανάλογα με το ύψος της δημόσιας χρηματοδότη¬ 
σης του ΔΠΜΣ, η Ε.Δ.Ε. αποφασίζει κάθε χρόνο για την 
επιβολή ή όχι κατάλληλου τέλους φοίτησης, ώστε να 
καλύπτονται οι λειτουργικές ανάγκες του ΠΜΣ και να 
επιτυγχάνονται οι στόχοι του. Η απόφαση για επιβολή 
ή όχι τέλους φοίτησης και η αναπροσαρμογή του κάθε 
χρόνο εγκρίνεται από τη Σύγκλητο του ΤΕΙ. 


4. Τα δίδακτρα κάθε διδακτικού εξαμήνου, στην πε¬ 
ρίπτωση που προβλέπονται, καταβάλλονται από τους 
φοιτητές με κατάθεση σε τραπεζικό λογαριασμό της 
Επιτροπής Ερευνών του ΤΕΙ και την προσκόμιση σχετι¬ 
κής απόδειξης στη Γραμματεία του ΔΠΜΣ. Ο φοιτητής 
παραλαμβάνει απόδειξη είσπραξης. Μη έγκαιρη κατα¬ 
βολή των διδάκτρων οδηγεί σε αποκλεισμό από το πρό¬ 
γραμμα, εκτός εάν η ΣΕ του ΠΜΣ αποφασίσει παράταση 
της προθεσμίας καταβολής των διδάκτρων. Τα δίδακτρα 
καταβάλλονται σε δύο δόσεις: η πρώτη δόση (ή ποσό 
που αντιστοιχεί στο 50% των διδάκτρων) καταβάλλεται 
προκαταβολικά ως προϋπόθεση για την εγγραφή του 
φοιτητή στο εξάμηνο, ενώ η δεύτερη δόση (ή ποσό που 
αντιστοιχεί στο υπόλοιπο 50% των διδάκτρων) καταβάλ¬ 
λεται μέσα σε προθεσμία 30 ημερών από την έναρξη των 
μαθημάτων του αντίστοιχου εξαμήνου. Για τους φοιτητές 
μερικής φοίτησης η δεύτερη δόση καταβάλλεται μέχρι 
την έναρξη των μαθημάτων του επόμενου εξαμήνου. 
Ειδικά για την εγγραφή των φοιτητών στο πρώτο εξά¬ 
μηνο, οι επιτυχόντες οφείλουν να καταβάλλουν την Α’ 
δόση των διδάκτρων (ή ποσό που αντιστοιχεί στο 50% 
των διδάκτρων) και να ολοκληρώσουν τη διαδικασία της 
εγγραφής τους συμπληρώνοντας μία δήλωση αποδοχής 
της ένταξης τους στο ΠΜΣ και την οριστική επιλογή του 
προγράμματος πλήρους ή μερικής φοίτησης, που θα 
παρακολουθήσουν, μέσα σε αποκλειστική προθεσμία 
15 ημερών πριν από την έναρξη των μαθημάτων, που 
ανακοινώνεται από τη Γραμματεία του προγράμματος. 
Σε περίπτωση, που κάποιος από τους επιτυχόντες αρ- 
νηθεί να ολοκληρώσει την εγγραφή του στις παραπάνω 
προθεσμίες και για οποιονδήποτε λόγο, η θέση του θα 
καλυφθεί από τους επιλαχόντες κατά σειρά προτεραιό¬ 
τητας της πρώτης φάσης αξιολόγησης ενώ το ποσό που 
ενδεχομένως προκαταβλήθηκε για την εγγραφή του στο 
πρόγραμμα δεν επιστρέφεται. 

5. Οι μεταπτυχιακοί φοιτητές/τριες οφείλουν να έχουν 
εξοφλήσει όλες τις οικονομικές τους υποχρεώσεις πριν 
να προβούν στην υποστήριξη της Μεταπτυχιακής Δι¬ 
πλωματικής τους Εργασίας. 

6. Απαλλάσσονται από τα τέλη φοίτησης, όπου αυτά 
προβλέπονται, οι φοιτητές/τριες Π.Μ.Σ. των οποίων το ει¬ 
σόδημα (ατομικό ή οικογενειακό) δεν υπερβαίνει το μεν 
ατομικό το εκατό τοις εκατό (100%), το δε οικογενειακό 
το εβδομήντα τοις εκατό (70%) του εθνικού διάμεσου 
διαθέσιμου ισοδύναμου εισοδήματος, σύμφωνα με τα 
πλέον πρόσφατα κάθε φορά δημοσιευμένα στοιχεία της 
Ελληνικής Στατιστικής Αρχής. Η απαλλαγή αυτή παρέχε¬ 
ται για την συμμετοχή σε ένα μόνο Π.Μ.Σ. 

7. Σε κάθε περίπτωση, οι απαλλασσόμενοι/ες φοιτη¬ 
τές/ τριες δεν θα πρέπει να ξεπερνούν το ποσοστό του 
τριάντα τοις εκατό (30%) του συνολικού αριθμού των 
φοιτητών/τριών που εισάγονται στο Π.Μ.Σ. Αν οι δικαι¬ 
ούχοι υπερβαίνουν το ανωτέρω ποσοστό, επιλέγονται με 
σειρά κατάταξης ξεκινώντας από αυτούς/ές που έχουν 
το μικρότερο εισόδημα. Για την εφαρμογή της παρού¬ 
σας παραγράφου λαμβάνονται υπόψη από τη Συντονική 

Επιτροπή τα εισοδήματα του τελευταίου φορολογικού 
έτους, για το οποίο κατά τον χρόνο της επιλογής στο 
Π.Μ.Σ. έχει ολοκληρωθεί η εκκαθάριση φόρου, σύμφωνα 
με όσα ορίζονται στον Κώδικα Φορολογίας Εισοδήματος. 

8. Η αίτηση απαλλαγής τελών φοίτησης υποβάλλε¬ 
ται από τον/την ενδιαφερόμενο/η στο Τμήμα ύστερα 
από την ολοκλήρωση της διαδικασίας επιλογής των 
φοιτητών/τριών στο Π.Μ.Σ. Η οικονομική κατάσταση 
υποψηφίου/ας σε καμία περίπτωση δεν αποτελεί λόγο 
μη επιλογής σε Π.Μ.Σ. Όσοι λαμβάνουν υποτροφία από 
άλλη πηγή, δεν δικαιούνται απαλλαγή. Οι φοιτητές που 
απαλλάσσονται από τα τέλη φοίτησης πρέπει να κά¬ 
νουν υπεύθυνη δήλωση, στην οποία να αναφέρεται ότι 
δεν λαμβάνουν υποτροφία από άλλο φορέα ή Ίδρυμα. 
Η παράβαση από τα αρμόδια για την επιλογή των φοι- 
τητών/τριών όργανα των διατάξεων των παραγράφων 1 
έως 3 του άρθρου 35 του ν. 4485/2017 και των σχετικών 
προβλέψεων του Κανονισμού Μεταπτυχιακών Σπουδών 
συνιστά βαρύτατο πειθαρχικό παράπτωμα, που επισύρει 
την πειθαρχική ποινή της προσωρινής ή οριστικής από¬ 
λυσης, σύμφωνα με τα όσα ορίζονται στο π.δ. 160/2008 
(Α’ 220). 

9. Τα έσοδα του Π.Μ.Σ. θα διατίθενται με απόφαση 
της Ε.Δ.Ε για την κάλυψη λειτουργικών αναγκών του 
προγράμματος όπως γραμματειακή και άλλη υποστή¬ 
ριξη, αμοιβές διδασκόντων, χορήγηση υποτροφιών υπό 
τη μορφή απαλλαγής από την καταβολή μέρους των 
διδάκτρων, αγορά έντυπου και ηλεκτρονικού υλικού, 
εξοπλισμού εργαστηρίων και γραφείων, προμήθεια και 
συντήρηση εξοπλισμού, αναλώσιμα υλικά, έξοδα προβο¬ 
λής και διαφήμισης, έξοδα μετακινήσεων συνεδρίων και 
επίβλεψης πρακτικής άσκησης μεταπτυχιακών φοιτητών 
και διάφορα άλλα έξοδα που θα προκύψουν. 

10. Το Δ.Π.Μ.Σ. υποστηρίζει και προωθεί την έρευνα 
που διεξάγεται από τους διδάσκοντες και τους φοιτητές 
του Δ.Π.Μ.Σ. καθώς και ερευνητικές, εκπαιδευτικές και 
επιμορφωτικές δραστηριότητες των διδασκόντων και 
φοιτητών του Δ.Π.Μ.Σ όπως πραγματοποίηση εκπαιδευ¬ 
τικών ενημερωτικών επισκέψεων, συμμετοχή και μετα¬ 
κινήσεις σε συνέδρια τόσο των φοιτητών όσο και των 
μελών ΔΕΠ του Τμήματος, συμμετοχή και μετακινήσεις 
σε επιμορφωτικά συνέδρια/ννοιΊ<5ΐΊορ/σεμινάρια/θερινά 
σχολεία μελών ΔΕΠ του Τμήματος που προάγουν το επι¬ 
στημονικό επίπεδο των διδασκόντων του Π.Μ.Σ, δημοσί¬ 
ευση επιστημονικών εργασιών και άρθρων, διοργάνωση 
και συνδιοργάνωση συνεδρίων/ημερίδων/συμποσίων 
και επιμορφωτικών προγραμμάτων επιστημονικού περι¬ 
εχομένου. Η διαχείριση γίνεται από τη συντονιστική επι¬ 
τροπή του Δ.Π.Μ.Σ. Οι μετακινήσεις (δαπάνες ταξιδιού, 
δαπάνες διαμονής, ημερήσια εκτός έδρας αποζημίωση 
και χιλιομετρική αποζημίωση) καθορίζονται στον Οδηγό 
Διαχείρισης και Χρηματοδότησης του Ε.Λ.Κ.Ε. 

Άρθρο 19ο: 

ΟΙΚΟΝΟΜΙΚΕΣ ΔΙΕΥΚΟΛΥΝΣΕΙΣ - ΥΠΟΤΡΟΦΙΕΣ 

1. Στην περίπτωση που καθορίζονται δίδακτρα, σύμ¬ 
φωνα με την παράγραφο 2 του άρθρου 18, το ΔΠΜΣ 


μπορεί να χορηγεί υποτροφίες σε επιλεγμένους μετα¬ 
πτυχιακούς φοιτητές. Σκοπός των υποτροφιών είναι 
να επιβραβεύσει και να υποκινήσει τους φοιτητές του 
προγράμματος για την επίτευξη βελτιωμένων επιδόσε¬ 
ων. Προβλέπονται πλήρεις υποτροφίες, που καλύπτουν 
το 100% των διδάκτρων και μερικές υποτροφίες, που 
καλύπτουν το 50% των διδάκτρων. 

2. Οι υποτροφίες θα χορηγούνται ανά εξάμηνο με κρι¬ 
τήριο αποκλειστικά και μόνο τις επιδόσεις των φοιτητών 
στα μαθήματα του προγράμματος σπουδών. Για τους 
νέους εισακτέους, δεν προβλέπονται υποτροφίες. Για 
κάθε επόμενο εξάμηνο δικαιούχοι υποτροφίας θα είναι 
οι πρώτοι σε επιδόσεις φοιτητές πλήρους ή/και μερικής 
φοίτησης, που εγγράφονται στο Β' και Γ εξάμηνο του 
προγράμματος των σπουδών τους, έχοντας ολοκληρώ¬ 
σει το σύνολο των υποχρεώσεων τους από τα προηγού¬ 
μενα εξάμηνα σπουδών. Οι υποτροφίες θα ανακοινώ¬ 
νονται στην αρχή κάθε εξαμήνου, μετά την έκδοση των 
αποτελεσμάτων της εξεταστικής περιόδου και ξεχωρι¬ 
στά για τους φοιτητές πλήρους και τους φοιτητές μερικής 
φοίτησης. Δικαιούχοι των υποτροφιών θα είναι οι πρώτοι 
της σειράς κατάταξης με τη μεγαλύτερη μέση βαθμο¬ 
λογία στα πέντε μαθήματα του προηγούμενου εξαμή¬ 
νου τους και - στις περιπτώσεις μερικής υποτροφίας - 
θα απαλλάσσονται από την υποχρέωση καταβολής της 
Β' δόσης των διδάκτρων του εξαμήνου τους. 

3.0 αριθμός των υποτροφιών της κάθε κατηγορίας και 
ανά εξάμηνο, θα καθορίζεται κάθε φορά από την ΣΕ του 
ΠΜΣ με εισήγηση του Διευθυντή του ΠΜΣ, ανάλογα με 
τις οικονομικές δυνατότητες του προγράμματος και τον 
αριθμό των εν δυνάμει υποψηφίων υποτρόφων. 

Άρθρο 20ο: 

ΛΟΓΟΚΛΟΠΗ 

11. Η αντιγραφή θεωρείται σοβαρό ακαδημαϊκό πα¬ 
ράπτωμα. Λογοκλοπή θεωρείται η αντιγραφή εργασίας 
κάποιου άλλου, καθώς και η χρησιμοποίηση εργασίας 
άλλου (δημοσιευμένης ή μη) χωρίς τη δέουσα αναφο¬ 
ρά. Η παράθεση οποιοσδήποτε υλικού τεκμηρίωσης, 
ακόμη και από μελέτες του ιδίου του υποψηφίου, χωρίς 
σχετική αναφορά, μπορεί να στοιχειοθετήσει απόφαση 
της Συνέλευσης του Τμήματος για την εξέταση του πα¬ 
ραπτώματος. 

12. Στις παραπάνω περιπτώσεις, μετά από αιτιολογη¬ 
μένη εισήγηση του/της επιβλέποντος/σας Καθηγητή/ 
τριας, η Συνέλευση τουΤμήματος μπορεί να αποφασίσει 
μέχρι τη διαγραφή του/της. 

13. Οποιοδήποτε παράπτωμα ή παράβαση ακαδη¬ 
μαϊκής δεοντολογίας παραπέμπεται στη Συντονιστική 
Επιτροπή του Π.Μ.Σ. για κρίση και εισήγηση για αντι¬ 
μετώπιση το προβλήματος στην Ε.Δ.Ε. του Δ.Π.Μ.Σ. 
Ως παραβάσεις θεωρούνται και τα παραπτώματα της 
αντιγραφής ή της λογοκλοπής και γενικότερα κάθε πα¬ 
ράβαση των διατάξεων περί πνευματικής ιδιοκτησίας 
από μεταπτυχιακό/κή φοιτητή/τρια κατά τη συγγραφή 
εργασιών στο πλαίσιο των μαθημάτων ή την εκπόνηση 
μεταπτυχιακής διπλωματικής εργασίας. 

Άρθρο 21 ο: 

ΔΙΚΤΎΑΚΟΣΤΟΠΟΣ Π.Μ.Σ. 

14. Το Δ.Π.Μ.Σ. έχει δικτυακό τόπο του στην ελληνική 
γλώσσα. Η επίσημος δικτυακός τόπος του Δ.Π.Μ.Σ. ενη¬ 
μερώνεται διαρκώς και περιέχει όλες τις πληροφορίες και 
ανακοινώσεις του Προγράμματος και αποτελεί τον επί¬ 
σημο χώρο ενημέρωσης των φοιτητών και φοιτητριών. 

15. Υπάρχει η δυνατότητα το Π.Μ.Σ. να διατηρεί προ¬ 
φίλ σε δημοφιλή μέσα κοινωνικής δικτύωσης για την 
προβολή του Π.Μ.Σ και την καλύτερη ενημέρωση των 
φοιτητών και φοιτητριών. 

Άρθρο 22ο: 

ΜΕΤΑΒΑΤΙΚΕΣ ΔΙΑΤΑΞΕΙΣ 

1.0 Διευθυντής του Π ΜΣ και η Συντονιστική Επιτροπή 
θα έχουν επιπλέον την αρμοδιότητα των επιτροπών, που 


προβλέπονται στην παράγραφο 4 του άρθρου 4, εκτός 
αν κατά περίπτωση οριστεί διαφορετικά από την ΕΔΕ. 

2. Υπεύθυνη για τη γραμματειακή/ διοικητική υπο¬ 
στήριξη του ΠΜΣ ορίζεται διοικητική υπάλληλος του 
Τμήματος. 

3. Όσα θέματα δεν προβλέπονται στον παρόντα Κα¬ 
νονισμό του Προγράμματος Μεταπτυχιακών Σπουδών 
στη «Δημόσια Διοίκηση» θα ρυθμίζονται από τα αρμόδια 
όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 12 Δεκεμβρίου 2018 
Ο Πρόεδρος της Συγκλήτου 
ΔΗΜΗΤΡΙΟΣ ΧΑΣΑΠΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρ 1- · 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννβΙιπΐ35τβΓ.βΙ@θτ.9ΐ' με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ·^)· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Π ρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐρά6$Ι(.6ΐ@6ΐ.9ΐ' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ.Ύλης: (Ισόγειο, τηλ. 210 5279167,210 5279139) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν€ΐ»Τ135ΐ6Γ.βΙ@βΐ.9>' 

Πληροφορίες για γενικό πρωτόκολλο 
και αλληλογραφία: 9Γ3ηπτΐ3ΐβΪ3@6ΐ.9 ι ' 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























